
Uvodni tekst u dvanaesti broj Ispod pločnika 

Protiv kulture straha, 
kontrole i sigurnosti 



O Ispod pločnika 

Ispod pločnika je slobodarsko (ili 
anarhističkoj glasilo, od svog 12 broja 
povremenik, jer nam je hvatanje i praćenje 
zadanog ritma prestalo polaziti za rukom. 
Svjesni smo nepredvidivosti vremena i 
njegovog neprestanog izmicanja, ali i bez 
definiranja u okvirima vremena ipak imamo 
željeni kontinuitet. 

Osnovna ideja jest biti glasilo slobodarskog 
pokreta, te se može reći da na određeni način 
(iako ne u potpunosti) nastavljamo rad koji 
su započeli drugi objavljujući Comunitas, 
Nećemo i nedamo, Zaginflatch i cijeli niz 
drugih publikacija koje su obilježile godine 
rada slobodarskog pokreta kod nas. Unatoč 
tome što je propagandna bomba informacija 
odavno aktivirana, činjenica je daje njezin 
upravljač najčešće u rukama masovnih 
medija koji su oduvijek bili naklonjeni svim 
vlastima. Upravo stoga postoje događaji 
i ideje koje se zaobilaze, kojima je neka 
nevidljiva ruka odredila mjesto ispod 
svakodnevnih senzacija i dnevnih kronika 
gradskih ulica. Jedna od ideja Ispod pločnika 
jest stoga da između ostalog bude prostor 
za takve, najčešće zaobilažene ideje, vijesti, 
stavove, razgovore i aktualne situacije slo¬ 
bodarskog pokreta. Uz različite prijevode, 
autorske članke, predstavljanja novih knjiga i 
drugih izdanja Ispod pločnika također nastoji 
pružiti otvorenu diskusiju teorije i prakse, 
odnosno papirnatih stavova i svakodnevnih 
postupaka, a ne samo periodično izdanje 
ideja na papiru. Sve je ovo ionako tek mali 
doprinos onome što pokret radi, ono ostalo i 
bitno događa se u svakodnevnom životu, na 
ulici, na radnom mjestu, u školi, na fakultetu, 
u našim međusobnim odnosima... 
Raznolikošću stavova i ideja koje donosimo 
ili ćemo donositi želimo naglasiti važnost 
i nužnost propitivanja tuđih, ali i vlastitih 
stavova; nužnost diskusije i konstruktivne 
kritičnosti kojom istovremeno rušimo mit o 
objektivnosti i konstanti naših stavova jer oni 
niti to jesu niti bi takvima trebali biti. Želimo 
naglasiti nužnost promjene proizašle iz 
osobnog promišljanja iznesenih stavova, a ne 
puko usvajanje predstavljenih ideja. Uz sve 
to treba reći da stavovi izneseni u tekstovima 
nisu nužno stavovi iza kojih stoji uredništvo, 
već tekstove objavljujemo zato jer ih nala¬ 
zimo zanimljivima i dobrom podlogom za 
diskusiju i razvoj rasprave. 

I na kraju... u želji da dopremo do šireg 
čitateljstva, odlučili smo Ispod pločnika 
ostavljati i na frekventnijim kulturnim mjes¬ 
tima i knjižarama čiji popis možete naći na 
zadnjoj stranici... 

Financiramo se donacijama, pa kada naletite 
na kutiju na kojoj piše “donacije”, ubacite 
nešto, to će nam puno pomoći. 

Trenutno nemamo fizičku adresu, a kontak¬ 
tirati nas možete putem elektroničke pošte. 
Ukoliko želite pomoći na bilo koji način, po¬ 
slati vijest/prilog, ili primati Ispod pločnika 
na svoju adresu, pišite na: 
ispodpIocnika@net.hr 


Od ovog broja Ispod pločnika i 
“službeno” postaje povremenik. Uosta¬ 
lom, već neko vrijeme je to svojim rit¬ 
mom Maženja pa zašto onda izbjegavati 
očito? Stvari treba nazvati onakvima 
kakve jesu. 

No, to zapravo ništa ne mijenja, ritam je 
nestalan, ali zato ostaje briga za sadržaj, 
to je ono što nas zanima, kako u svakom 
novom broju, tako i u našim odnosima, to 
je ono gdje gradimo nešto novo. 

Ne znamo gdje će to završiti, kakav će biti 
rezultat, niti hoće li uopće biti mjerljiv. 
Nismo kapitalisti, ne mjerimo sve u životu, 
ne brojimo, ne stavljamo u odnos dobit-gu¬ 
bitak. Na nama je da se borimo, napadamo, 
dovodimo u pitanje, sve oko nas i nas 
same. 

Nema straha, izgubiti ne možemo, jer 
zapravo je sve već izgubljeno. Svaki kutak 
svijeta je postao nečije vlasništvo, crte po 
mapi su odavno povučene, kamere su post¬ 
avljene i snimaju svaki naš korak, svaki 
susret... Čak su nam “dali” tzv.”društvene 


mreže” pa da i sami damo doprinos toj 
kontroli. I doslovno smo postali sami svoji 
policajci, uhode moćnika... 

Primjerice, u posljednje vrijeme se opet 
čuju pozivi za još kamera, nakon što se 
medijski odradi posao širenja straha i pan¬ 
ike, što vlast rado koristi za svoje ciljeve 
i uspostavljanje još jače kontrole. Strah 
je ponekad toliki da svi iznenada postanu 
spremni odreći se još jednog dijela života... 
Kad pristaneš na uhođenje, još si samo ko¬ 
rak do toga da pristaneš i na kontrolu misli. 
Izmišljotina zvana “sigurnost” je izgovor 
koji možda dobro zvuči, ali na koga i na 
što se odnosi? Hoćemo li postati sigurni 
od siromaštva i gladi? Znači li to sigurnost 
krova nad glavom? Sigurnost od policije? 
Hoće li nas zaštiti od novca, banaka, raznih 
mrzitelja, tlačitelja... Svega onoga na što se 
oslanja ovaj sustav, koji ne bi preživio bez 
nesigurnosti i ucjene stalnim prijetnjama 
koje stvara i izmišlja. 

Najveća prijetnja je upravo sustav, na svim 
svojim razinama. 

Međutim, sustav bez ljudi ne postoji. To je 


Distribucija i financiranje 

Ispod pločnika želimo distribuirati na što različitijim mjestima. Ne postoji ciljana publika. Popis 
mjesta gdje gaje moguće pronaći nalazi se na zadnjoj stranici, a ukoliko želite pomoći u distribu¬ 
ciji, slobodno se javite putem e-maila i poslati ćemo vam željeni broj primjeraka. 

Sav rad na Ispod pločnika je volonterski, a financira se isključivo donacijama i benefit 
događanjima. Zato će svaka donacija biti od velike pomoći. Troškovi koje imamo su tisak, 
poštarina i još poneki sitni trošak. Unatoč niskim troškovima, oni ipak postoje i moramo ih iz 
broja u broj pokriti, o čemu ovisi i naklada, a koju želimo povećati kako bi proširili distribuciju. 


Novi i sve stare brojeve Ispod pločnika možete čitati na internetu: 

http://www.ispodplocnika.net 

Knjige i diskusije o društvenim promjenama i akcijama 

Deveti Anarhistički sajam knjiga 


zamišljen odnos, dogovoren ili nametnut, 
no provode ga i prihvaćaju stvarni ljudi. Tu 
ne govorimo o nekim apstraktnim idejama, 
teorijama, već o ljudima koji svakodnevno 
odlaze u svoje urede, na svoje poslove, 
opslužuju sustav, bilo da njime upravljaju 
ili na neki drugi način pomažu njegovo 
funkcioniranje. 

Ward Churchill je te ljude nazvao “malim 
Eichmannima”. Na neki način, to možemo 
reći za svakoga od nas, jer života van 
sustava, van kapitalizma, nema. Ne možeš 
pobjeći. 

Međutim, to ne znači da treba odustati, 
pristati na igranje dodijeljene uloge, kojom 
pokušavamo biti uspješan “zupčanik” 
unutar stroja koji pokreće sustav. 

Upravo u tome je problem - mnogi odu¬ 
staju od svojih života i prepuštaju se, post¬ 
aju čvrst oslonac sustava. “Samo rade svoj 
posao”. Zapravo, to odlazi toliko daleko da 
će pristati na sve. Treba nekome oduzeti 
krov nad glavom? Nema problema. Otići 
u rat i spaliti kuće, ubiti one druge? Može. 
Napasti ljude koji prosvjeduju i oteti ih? Na 
zapovijed! Onemogućiti kretanje? Evo, već 
jurim na granicu. Treba proizvesti gomilu 
nepotrebnih proizvoda za koje ćemo 
stvoriti umjetnu potrebu? Prebacit ćemo 
normu! Kapitalizam treba daljni rast, još 
više proizvoda, još više elektrana, tankera, 
automobila? Samo nam dajte posla, rado 
ćemo to učiniti za vas! 

U svemu tome, rado ćemo se odreći slo¬ 
bode, udobnosti pa čak i svake kontrole nad 
svojim životom, samo nam dajte sigurnost i 
neka ekonomija izađe iz ove krize... Čekaj 
pa uopće se ne sjećamo kad nije bila kriza? 
Nema veze, sigurno postoji bolje vrijeme 
za ekonomiju! 

Dakle, situacija je takva jer je ljudi čine 
takvom. Ne postoje neki prirodne sile 
koje to uvjetuju. Čovjek definira sve svoje 
odnose, sve sami određujemo. 

Upravo zbog toga je najopasnije “samo 
raditi svoj posao” i prihvaćati svoju 
društvenu ulogu, identitet u koji smo gur¬ 
nuti i za koji očekuju da ga prihvatimo. 
Jednako je opasno nasjedati na priče da 
“drugačije nije moguće”, dok je zapravo 
većina toga moguća sada i ovdje, samo 
treba odlučiti istupiti iz kolone i reći - ne, 
dostaje bilo! 

Hoće li to imati svoje posljedice? Da, 
hoće, dobre i loše, jer svaki nesposluh 
izaziva reakciju vlasti, ali isto tako može 
motivirati druge da učine isto. Ne treba 
očajavati ako to ne pokrene lavinu... Nema 
mjesta pesimizmu, sam sukob s postojećim 
je dovoljan, nikad zapravo ne znaš što se 
može dogoditi. 

I to je ono prema čemu idemo, bez up¬ 
ravljanja i strogo zacrtanog plana, već sa 
željom da postojeće nestane, što će samo 
otvoriti mogućnosti, a sve ostalo je na 
nama samima. 

Protiv kulture straha i poslušnosti! 


Deveti anarhistički sajam knjiga u Zagrebu 
održat će se prvi vikend u u travnju. Ove 
godine sajam se održava kao i nekoliko 
prijašnjih godina u galeriji Nova, a osim 
već tradicionalnog okupljanja anarhističkih 
izdavača, grupa i pojedinaca, u planu su 
razne diskusije, koje čine osnovu programa. 

Deveti Anarhistički sajam knjiga u Zagrebu 
održat će se od 5. do 7. travnja 2013. godine 
u galeriji Nova, Teslina 7 (u dvorištu). 

Ove godine, tijekom sajma održate će se dis¬ 
kusije o anarhizmu i nogometu (o čemu će više 
govoriti Gabriel Kuhn, autor knjige Soccer 
vs State), direktnim akcijama i solidarnosti, 
aktualnim pitanjima za anarhistički pokret 
i dmštvo. U trenutku pisanja ove najave, 
program je još uvijek u nastajanju i kao uvijek 
otvorenje za sve prijedloge. 

Prva najava sajma je ujedno bila i poziv svim 


gmpama, izdavačima i pojedincima da se 
prijave za sudjelovanje. 

Anarhistički sajam knjiga već devet godina 
okuplja izdavačke kuće, gmpe, projekte i 
osobe uključene u slobodarski pokret, te 
sve zainteresirane. Osnovna ideja sajma je 
predstaviti anarhističku/slobodarsku literaturu 
i djelovanje što širem kmgu ljudi, te stvoriti 
mjesto susreta i otvoriti diskusije važne za sam 
pokret i društvo. 

Tijekom prvih osam godina sajam je okupio 
velik broj sudionika i sudionica, a na tisuće 
ljudi je posjetilo sajam i sudjelovalo u pro¬ 
gramu. 

Sajam knjiga je osmišljen na način da kroz 
otvorenu koncepciju stalno bude podložan 
promjenama, primjedbama i otvoren za nove 
ideje, a više o sajmu, kao i detaljima programa 
koji će biti uskoro objavljeni saznajte na 
www.ask-zagreb.org 


Protiv fašizma i represije 

Akcija protiv fašizma i za solidarnost 
sa skvotiranim prostorima 

U Zagrebu je 19. siječnja 2013. na 
Trgu žrtava fašizma, u sklopu niza 
sličnih internacionalnih aktivnosti, 
održana akcija u znak solidar¬ 
nosti s grčkim antifašistima, koji 
su isti dan organizirali masovne 
prosvjede protiv Zlatne zore, 
ekstremističke parlamentarne 
stranke ksenofobične retorike i 
nasilnog političkog djelovanja. 

Akcija je istovremno iskorištena 
kako bi se iskazala podrška nekim 
od skvotova/autonomnih cen¬ 
tara i zajednica koje su zadnje 
vrijeme pretpile fašističke napade, 
deložacije, pokušaje deložacija i 
slične napade od strane države. 


Protiv fašizma i rehabilitacije Draže Mihailovića 

Protiv rehabilitacije četnika 

U Srbiji već godinama traju pokušaji reha- rekao je za BlogTiPomogo (http://blogtipomo- 

bilitacije četničkog pokreta i njegovih vođa, s go.blogspot.com/) jedan od sudionika akcije, 
ciljem da ih se prikaže kao neprijatelje nacizma 
i fašizma i time svrsta na stranu 
antifašističkih snaga. 

Kao reakcija na ovakvu politiku, 
tijekom noći 24. siječnja 2013. 
godine pripadnici niške antifa grupe 
obljepili su grad plakatima protiv 
rehabilitacije četničkog vojvode i 
ratnog zločinca Dragoljuba Draže 
Mihailovića. Na plakatima je pisalo: 

Nacionalizam ubija! Antifašizam 
može biti jedino internacionalan! 

“Ova akcija je odgovor na konstan¬ 
tan pokušaj države da spoji nespo¬ 
jivo. Nacionalizam i antifašizam 
ne idu ruku pod ruku. Antifašizam 
može biti jedino internacionalan!”- 

'Priroda” i “divljina” kao proizvod kapitalizma 


Priroda kao spektakl 

razlikovanje divljine i divljaštva 



(Autorova napomena: Učestala upotreba 
navodnika u ovom eseju u svrhu je isticanja 
stava da su priroda i divljina samo 
konstrukcije koje zapravo ne postoje.) 

Priroda ne postoji oduvijek. Ne nalazi 
se u dubinama šume, u puminom 
srcu ili u pjesmama Pigmejaca, već u 
filozofijama i predodžbama civiliziranih 
ljudi. Naizgled proturječni dijelovi tvore 
prirodu kao ideološki konstrukt kojem 
je svrha da nas pripitomi, da zatomi i 
kanalizira naše divljaštvo. 

Civilizacija je monolitna, kao i civilizirani 
način promatranja. Suočen s mnoštvom 
svega što ga okružuje, civilizirani um mora 
kategorizirati kako bi se osjećao kao da 
razumije (iako u biti razumije jedino kako 
nešto učiniti korisnim civilizaciji). Priroda 
je jedna od osnovnih kategorija civilizacije, 
jedna od najkorisnijih u obuzdavanju 
divljaštva pojedinaca i postizanju njihove 


samoidentifikacije kao civiliziranih, 
društvenih bića. 

Najranij e poimanj e prirode vj eroj atno 
je bilo slično onome u Starom zavjetu: 
zloglasna divljina, pustoš nastanjena 
bijesnim i otrovnim zvijerima, 
zlonamjernim demonima i poremećenima. 
Ovo gledište imalo je osobito važnu ulogu 
za rane civilizacije. Izazvalo je strah od 
divljeg, držeći većinu ljudi unutar gradskih 
zidina i dajući onima koji su izlazili 
istraživati obrambeni stav, uvjerenje da su 
na neprijateljskom teritoriju. Takav stav 
doprinjeo je stvaranju dihotomije između 
“ljudskog” i “prirodnog”, koja sprječava 
pojedince da žive divlje, odnosno, onako 
kako žele. 

No, potpuno negativno poimanje prirode 
ograničene je koristi jer je civilizaciju 
učinilo zatvorenom i opkoljenom 
tvrđavom, a ona se mora širiti, mora 
iskorištavati sve više kako bi opstala. 
“Priroda” je civlizaciji postala izvor 


resursa, “majka” koja hrani “čovječanstvo” 
i njegovu civilizaciju. Bila je predivna, 
vrijedna obožavanja, promišljanja, 
proučavanja... i iskorištavanja. Nije bila 
zloglasna... ali, bila je kaotična, hirovita 
i nepouzdana. Nasreću po civilizaciju, 
“ljudska priroda” je evoluirala, postala 
je racionalna, s potrebom za postavljanje 
svega u red, stavljanje svega pod kontrolu. 
Divlja mjesta bila su nužna kako bi ih ljudi 
mogli proučavati i promišljati o “prirodi” 
u njenom nedirnutom obliku, no zapravo 
kako bi civilizirani ljudi mogli razumjeti i 
kontrolirati “prirodne” procese i koristiti ih 
za širenje civilizacije. Stoga je “zloglasna 
divljina” zasjenjena “prirodom” ili 
“divljinom” koja ima pozitivnu vrijednost 
za civilizaciju. 

Konstrukcija prirode stvara sustave 
društvenih vrijednosti i morala. Zbog 
naizgled proturječnih dijelova koji tvore 
“prirodu” i ti sustavi mogu se činiti 
proturječnima, no svi oni postižu isti cilj - 








naše pripitomljavanje. Oni koji nam govore 
da se “ponašamo civilizirano” i oni koji 
nam govore da se “ponašamo prirodno” 
zapravo nam poručuju istu stvar: “Živi 
u skladu s vanjskim vrijednostima, a ne 
vlastitim željama”. Moralnost prirodnosti 
nije ništa manje izopačena nego bilo koja 
druga moralnost. Ljudi su - i još uvijek jesu 
- zatvarani, mučeni te čak i ubijani zato što 
su počinili “neprirodna djela”. “Priroda” je 
također neugodan i zahtjevan bog. 

Od samih početaka priroda je predodžba 
koju je vlast stvorila kako bi učvrstila 
svoju moć. Nije iznenađujuće daje u 
modernom društvu, gdje predodžbe 
dominiraju stvarnošću i često se čini daje 
stvaraju, “priroda” prepoznata kao sredstvo 
za održavanje naše pripitomljenosti. 
Televizijske emisije o “prirodi”, Sierra 
Club kalendari 1 , trgovine outdoor 
opremom, “prirodna” hrana i materijali, 
“ekološki osviješten” predsjednik i 
“radikalna” ekologija - svi su u dosluhu 
u stvaranju “prirode” i našeg “dobrog” 
odnosa prema njoj. Prizvana slika na 
podsvjesnoj razini zadržava aspekte 
“zloglasne divljine” rane civilizacije. 

U emisijama o “prirodi” uvijek postoje 
scene predatorstva, a redatelji tih emisija 
novodno koriste električne štapove kako 
bi životinje potakli na borbu. Upozorenja 
o opasnim životinjama i biljkama koja 
se upućuju onima koji žele istraživati 
“prirodu” te količina proizvoda koje 
su trgovci outdoor opremom razvili za 
suočavanje s tim stvarima, sudeći po mojim 
iskustavima lutanja po divljini, prilično su 
pretjerani. Život izvan civilizacije prikazuje 
nam se kao borba za preživljavanje. 

Društvu spektakla potrebno je da 
“zloglasna divljina” bude prikrivena kako 
bije mogli uspješno koristiti. Dominira 
slika “prirode” kao resursa i ljepota za 
promatranje i proučavanje. “Divljina” je 
mjesto na koje se možemo, ukoliko smo 
odgovarajuće obučeni, nakratko skloniti 
kako bismo pobjegli od jednoličnosti 
svakodnevice, opustili se i meditirali 
ili pronašli uzbuđenje i pustolovinu. I, 
naravno, “priroda” ostaje “majka” koja 
zadovoljava naše potrebe, resurs iz kojeg 
civilizacija samu sebe stvara. 

U kulturi robe “priroda” osnažuje želju 
za divljom pustolovinom, za životom bez 
pripitomljavanja, prodajući nam sliku 
sebe. Prikrivena konstrukcija “zloglasne 
divljine” odlascima u šume daje prizvuk 
rizika koji privlači pustolove i buntovnike. 
Uz to osnažuje stav da mi zapravo ne 
pripadamo tamo, prodajući nam brojne 
proizvode koji se smatraju nužnima 
za odlaske na divlja mjesta. Pozitivna 
konstrukcija prirode potiče nas da se 
osjećamo kao da moramo doživjeti divlja 
mjesta (ne shvaćajući da će ideje kojima 

1 Nap. prev. Sierra Club je jedna od najstarijih, 

najvećih i najutjecajnijih organizacija za zaštitu 
okoliša u SAD-u. 


su nas napunili u barem jednakoj mjeri 
kao naše stvarno okruženje kreirati naše 
iskustvo). Na taj način civilizacija uspješno 
osvaja čak i područja koja naizgled izravno 
ne dotiče, pretvarajući ih u “prirodu”, u 
“divljinu”, u aspekte spektakla koji nas 
održavaju pripitomljenima. 

“Priroda” pripitomljuje tako što divljinu 
pretvara u monolitnu cjelinu, ogromno 
područje odvojeno od civilizacije. 
Izražavanje divljaštva u središtu civilizacije 
obilježava se kao nezrelost, ludilo, 
delinkvencija, kriminal ili nemoralnost, 
omogućujući time da ih se odbaci, zaključa, 
cenzurira ili kazni, zadržavajući i dalje stav 
daje “prirodno” dobro. Kad “divljaštvo” 
postane sfera izvan nas, a ne izraz slobode 
pojedinca, tada mogu postojati stručnjaci 
za “divljaštvo” koji će nas poučiti 
“ispravnim” načinima za “povezivanje” s 
njim. Na zapadnoj obali 2 mnogo duhovnih 
učitelja zarađuje bogatstvo prodavajući 
yuppijima “divljaštvo” koje ni na koji 
način ne ugrožava njihove karijere, 
Porscheje i stanove. “Divljina” je danas 
veoma profitabilna industrija. 

Ekolozi - čak i oni “radikalni” - ovdje 
se savršeno uklapaju. Umjesto da 
pokušaju podivljati i snagom svojih 
neokovanih težnji uništiti civilizaciju, 
oni pokušavaju “očuvati divljinu”. U 
praksi to znači da mole ili pokušavaju 
manipulirati vlastima kako bi zaustavili 
štetnije aktivnosti određenih industrija te 
pretvaraju komadiće relativno netaknutih 
šuma, pustinja i planina u zaštićena 
“divlja područja”. To samo učvršćuje 
poimanje divljaštva kao monolitne cjeline, 
“divljine” ili “prirode”, te komodifikaciju 
inherentnu ovom gledištu. U samom 
temelju koncepta “divljih područja” 
razdvajanje je “divljaštva” i “čovječnosti”. 
Stoga nije iznenađujuće što je jedan od 
ogranaka “radikalne” ekološke ideologije 
stvorio sukob između “biocentrizma” i 
“antropocentrizma” - kao da bismo trebali 
biti išta osim egocentrični. 

Zavaravaju se čak i ti “radikalni ekolozi” 
koji tvrde da žele ljude vratiti “prirodi”. 
Njihova vizija (kako je to jedan od njih 
postavio) “divlje, simbiotske sveukupnosti” 

2 Nap. prev. Autor misli na zapadnu obalu SAD-a, 
ali se danas isto može primijeniti na čitav Zapad. 

samo je monolitna konstrukcija koju 
je stvorila civilizacija, izrečena na 
kvazimističan način. “Divljaštvo” tim 
ekološkim misticima nastavlja biti 
monolitna cjelina, biće veće od nas, 
bog kojemu se moramo pokoriti. No, 
potčinj avanj e j e pripitomlj avanj e. 
Potčinjavanje je ono što održava 
civilizaciju. Ime ideologije koja ga 
provodi manje je važno - bila to “priroda” 
ili “divlja, simbiotska sveukupnost”. 
Posljedica će i dalje biti nastavak 
pripitomljavanja. 

Kad se divljina smatra nečime što nije 
nikako povezano ni s jednim monolitnim 
konceptom, uključujući “prirodu” ili 
“divljinu”, kad se na nju gleda kao na 
potencijal slobode pojedinaca koji se može 
očitovati u bilo kojem trenutku, tek tad 
postaje prijetnja civilizaciji. Bilo tko od nas 
mogao bi provesti godine u “divljini”, ali 
ako bismo nastavili ono što nas okružuje 
promatrati kroz oči civilizacije, ukoliko 
bismo nastavili mnoštvo bića promatrati 
monolitno kao “prirodu”, “divljinu”, kao 
“divlju, simbiotsku sveukupnost”, i dalje 
bismo bili civilizirani - ne bismo bili divlji. 
Ali, ako usred grada u bilo kojem trenutku 
aktivno odbacimo naše pripitomljavanje, 
odbijemo nametnute društvene uloge 
i umjesto toga živimo vođeni našim 
strastima, željama i hirovima, ukoliko 
postanemo jedinstvena i nepredvidljiva 
bića koja leže skrivena ispod svojih 
uloga, mi smo, u tome trenutku, divlji. 

U divljoj igri u ruševinama urušavajuće 
civilizacije (no nemojmo se zavarati, čak 
i u propadanju ona je opasan neprijatelj i 
sposobna se još dugo održati), možemo 
dati sve od sebe kako bismo je srušili. A, 
slobodni pobunjenici odbacit će ideologiju 
preživljavanja kao još jedan pokušaj 
civilizacije da uguši slobodno življenje 
i nastojat će živjeti kaotičan, dinamičan 
ples slobodno povezanih, jedinstvenih 
pojedinaca koji su suprotnost i civilizaciji 
i njenom pokušaju obuzdavanja divljeg, 
slobodnog života: “Prirode”. 

Iz časopisa “Anarchy: A Journal Of Desire 
Armed”, broj #29, ljeto 1991. Ponovno izdao 
Elephant Editions (London) 2000/2001 u 
zbirci “Feral Revolution”. 

Kritika društvenih normi i političkih diktata 


Bez polaganja računa 



Ruža je bez zašto; 
cvijeta zato što cvijeta, 
o sebi ne brine, 
ne pita 

gleda li je netko. 

Angelus Silesius, Kerubinski putnik 

Nihil sine ratione. Ništa nije bez razloga. 
To oduvijek tvrdi filozofska misao, 
uz čvrstu podlogu zdravog razuma. 
Poistovjećivanje bitka i razloga kaže 
da svako biće ima svoj cilj i da samo 
kroz realizaciju navedenoga cilja ono 
pronalazi razlog svoga postojanja, razlog 
o kojem možemo i moramo polagati 
račune. To „polaganje računa” znači 
da je svako biće izračunljivo, mjerljivo. 
Život pojedinca ne predstavlja izuzetak. 

Naravno, s promjenom poimanja razloga 
mijenja se i cilj postojanja, kao što se 
mijenjaju i kriteriji na temelju kojih se 
određuje tko se i što, svaki put, udaljava od 
rečenog cilja ili pak proturječi navedenom 
razlogu. Sve ono što se smatra mahnitim, 
kriminalnim, neprirodnim ili neljudskim 
je zapravo sve što predstavlja negaciju 
razloga i cilja, budući da su ovi potonji 
modeli pojedincu nametnuti. Ti se modeli 
opravdavaju u ime onoga što se prikazuje 
kao zajednički element, kao sveopća bit. 
Ako je Bog zajednička značajka koja 
nas povezuje onda će čovjekov cilj biti 
izvršenje božje volje. Ako je pak ona 
smještena u prirodne zakone, njegov se 
zadatak sastoji od realizacije planova 
svojstvenih prirodi. Dakle, kao što je razum 
univerzalno načelo, tako je čovjeku cilj 
da ne proturječi principu racionalnosti. A 
model čovjeka kao društvenog bića, kao 
političke životinje na koncu će nametnuti 
zadaću poštivanja društvenih normi i 


političkih diktata. 

S promjenom načela mijenja se i moral. 

Ali nebo na koje se poziva je uvijek isto. 
Svaki cilj, bila čak i sloboda, nalaže svete 
dužnosti i zahtjeva požrtvovnosti. I sam 
„ljudski čovjek” je misija, bit koju treba 
ostvariti; moralistička tautologija koja 
povlači za sobom svoje sudove i svoja 
izopćenja (nije slučajnost, na primjer, što se 
na njemačkom ,,ne-čovjek” i „čudovište” 
izražavaju istom riječju: unmensch). U ime 
Ljudskih prava izrabljivani su, a i dalje se 
izrabljuju, ljudi. 

Spaljivanje ateista, neodobravanja 
homoseksualnosti i incesta, segregacija 
„mahnitih” i zatočenja kriminalaca samo su 
različiti načini integracije i gušenja osoba 
koje prelaze granice određene normama, 
propise dobroga. Vrijednost pojedinaca se 
mjeri samo na osnovu njegovog stupnja 
prihvaćanja cilja kojemu je podčinjena 
njihova egzistencija. 

Mada mnogi, često i uz zgražanje, 
kritiziraju prisilnost kazne ili nasilnost 
prinudnog uklapanja, iznimno rijetki 
radikalno negiraju sam pojam dužnosti, 
pošto su ovi elementi samo njene nužne 
posljedice. Naime, vlast je samo posrednik 
između cilja i pojedinaca pozvanih na 
njegovo izvršavanje. 

Naravno, anarhisti ne priznaju vjerska 
pravila, svetost državnih zapovijedi ili 
poimanje povijesti kroz načelo svrhovitosti. 
Međutim, ipak nastavljamo vjerovati kako 
postoje prirodna prava ( ljudi se rađaju 
slobodni i jednaki) nasuprot zakonskih 
(vječni konflikt između phlsis i nomos), i 
da zato možemo ustati protiv drugih u ime 
prvih. Da, u ime , to jest odnoseći se uvijek 
na nešto izvan nas, što nas nadilazi, što bi 
na neki način opravdalo naše izbore. Nije 
bitno da lije riječ o Bogu, zajednici, državi, 


prirodi. Bitna je činjenica da opstaju zadate 
i prepoznatljive vrijednosti koje treba samo 
primijeniti. I tako život postaje običan 
marš, trijumfalan ili rezigniran, prema 
dobrome. 

Premda će zvučati kao neodgovorna 
boutade , vjerujem da između sudbina 
rase, koju je propovijedao nacizam, slike o 
naravi koja stremi slobodi i progresivnom 
diferenciranju, iz slobodarske verzije 
jusnaturalizma 1 , i anarhije, kao poretka 
prema kojem se povijest kreće, ne postoji 
neka suštinske razlika. 

Njihov prostor je žrtvovanje, njihovo 
vrijeme budućnost. 

U ovim shvaćanjima nema mjesta za 
samostalnost pojedinaca, za njihovu 
neutemeljenu individualnost. Zatvori, 
ludnice, demokratske terapije i ortopedski 
postupci su samo različiti načini na koji se 
jedna te ista vjera primjenjuje na model. 

Na suprotnoj strani svega toga stoji 
život, shvaćen kao rasprostiranje vlastitih 
mogućnosti, kao otvoreno pitanje. Bez 
polaganja ili traženja računa, kao Silesiova 
ruža. Život koji svatko, oslobođen jamstava, 
igra do samoga kraja. Da bi mogli reći, 
kao Peter Altenberg: ,,I da čak padnem u 
bezdan, neka se onda barem smrskam u svoj 
bezdan!”. 

I tko zna, možda uspijemo i zaplesati nad 
tim bezdanom. 

Massimo Passamani 

Naslov originala: Senza rendere conto, 
„Canenero”, Italija. S talijanskog prevela: 
Erika Preden. Izvor: www.anarhisticka- 
biblioteka.net 


1 Teorija „prirodnog prava” ( lat, ius naturae). 

Govor kao obaveza 



Govoriti pre svega znači imati pravo na 
govor. Ili drugačije, sprovođenje vlasti 
obezbeđuje dominaciju govora: gospo¬ 
dar je taj koji govori. Svoje poštovanje, 
pokornost ili strah podređeni mogu da 
izraze samo ćutanjem. Govor i vlast 
održavaju međusobni odnos tako što se 
težnja ka prvom ispunjava kroz osvaja¬ 
nje onog drugog. 

Čovek od vlasti - princ, despot, zapovednik 

- nije samo onaj koji govori, već i jedini 
izvor legitimnog govora. Jednog svakako 
osiromašenog, ali vema efikasnog govora, 
jer forma u kojoj se izražava - zapovest 

- kao odgovor prihvata samo poslušnost. 
Sami po sebi statički ekstremi, govor i vlast 
duguju svoje postojanje jedno drugom, 
ispunjavajući jedno drugo sadržajem. 

Iako se čini daje to njihovo prožimanje 
iskonsko i da nadilazi istoriju, ono je ipak 
deo nje: u burnim istorijskim previranjima, 
kada bi snage koje su pretile da ih potpuno 
razdvoje i unište bile poražene, govor i 
vlast mogu se posmatrati u trenutku svog 
susreta. Osvojiti vlast znači osvojiti pravo 
na govor. 

Naravno, sva gornja zapažanja odnose 
se pre svega i u najvećoj meri na društva 
zasnovana na podeli nadređeni/ podređeni, 
gospodari/ robovi, vođe/ građani, itd. 

Glavni znak te podele je čvrsta, nesvodiva i 
možda nepovratna činjenica vlasti odvo¬ 
jene od društva kao celine, budući da 
njome raspolaže svega nekolicina. Vlast 
odvojena od društva, od sada se sprovodi 


nad društvom i ako je potrebno protiv 
društva. U tom smislu, pažnja je do sada 
bila usmeravana na čitav niz društava sa 
državom, od najstarijih despotija i savre- 
menih totalitarnih država, do modernih 
demokratija, čiji državni aparat, uz sav 
njihov liberalizam, ništa manje ne insistira 
na daljinskoj kontroli društva putem prava 
na legitimno nasilje. 

Vlast i govor, govor i vlast, ruku pod 
ruku: navikli smo da u tome vidimo nešto 
sasvim prirodno. Ipak, činjenice koje je 
sakupila etnologija ne mogu se ignorisati: 
svet primitivnih društava - još jednom, 
društava bez države - nudi nam, začudo, 
dokaze o istom savezništvu govora i vlasti 
koje postoji i u društvima sa državom. Nad 
plemenom vlada poglavica, a njegova vla¬ 
davina proteže se i nad jezikom plemena. 

U primitivnim američkim plemenima, 
na kojima se ovde najviše zadržavamo, 
poglavica - čovek od vlasti - u isto vreme 
drži monopol nad pravom na govor. 

Pitanje koje se kod Divljaka postavlja nije 
„koje tvoj poglavica? 46 , već „koje među 
vama onaj koji govori? 44 . Gospodar reči 
je onaj koji se u mnogim grupama naziva 
poglavicom. 

Tako izgleda da vlast i govor ne mogu biti 
posmatrani odvojeno, budući daje njihova 
jasna metaforička veza uočljiva kako kod 
primitivnih društava, tako i kod onih sa 
državom. Ali, bilo bi pogrešno kada bi na 
ovom mestu odustali od daljeg istraživanja. 
Isti radikalni prekid koji razdvaja društva 
na ona sa državom i ona bez države, utiče 


i na vezu vlasti i govora u tim društvima. 
Kako ta veza funkcioniše u društvima bez 
države? Primer indijanskih plemena u tom 
pogledu je više nego rečit. 

Veza između vlasti i govora u isto vreme je 
sasvim prividna i veoma duboka. Ako je u 
društvima sa državom govor pravo Vlasti, 
u društvima bez države to je njena obaveza. 
Ili, drugačije rečeno, indijanska društva ne 
priznaju pravo govora poglavici zato što 
je poglavica: oni očekuju da čovek kome 
je suđeno da bude poglavica dokaže svoje 
vladanje rečima. Pleme zahteva da ga čuje. 
Poglavica koji mu se ne obraća nije više 
poglavica. 

Da ne bude zabune, ovde ne mislim na 
sklonost, tako dragu mnogim Divljacima, 
prema govorničkoj veštini i lepom, 
uzvišenom izražavanju. Ovde nije reč o 
estetici, već o politici. Čitava politička 
filozofija primitivnog društva može se 
sagledati kroz obavezu poglavice da bude 
Govornik. To je tačka u kojoj vlast širi svoj 
prostor, ali na neočekivani način. Upravo 
priroda tog dobro uvežbanog govora, kojeg 
pleme tako skrupulozno očekuje da čuje, 
ukazuje na pravo mesto koje vlast zauzima 
unutar primitivnog društva. 

Sta poglavica govori? Kako uopšte 
izgleda taj govor? Pre svega, to je ritualni 
čin. Skoro bez izuzetka, vođa se obraća 
grupi tokom dana, u zoru i pred sumrak. 
Protežući se u svojoj ležaljci ili sedeći 
pored svoje vatre, poglavica počinje da 
glasno izgovara očekivani govor. Pri tom, 
on zaista mora da bude veoma glasan, ako 



Prvi dio kratkog istraživanja o atentatorima u regiji 


Pucnji atentatora 

Jelena lika Marković 

želi da ga neko čuje; jer, dok on govori, 
ljudi se ne okupljaju oko njega, žagor ne 
prestaje, svi nastavljaju da gledaju svoja 
posla, kao da se ništa ne događa. Poglavica 
ne govori zato da bi ga neko slušao. Para¬ 
doks: niko ne obraća pažnju na poglavicu 
koji govori. Ili, tačnije, svi se prave kao 
da ga ne primećuju. Ako poglavica, po 
pravilu, mora da preuzme ulogu Govorni¬ 
ka, ljudi kojima se obraća dužni su da se 
prave kao da ga ne čuju. 

S jedne strane, oni time ne gube mnogo. 
Zašto? Zato što poglavica, ma koliko bio 
opširan, doslovno ne govori ništa. Njegovo 
govor sastoji se od mnogo puta ponovljenih 
pohvala na račun tradicionalnog načina 
života: „Naši preci su dobro živeli sledeći 
drevne običaje. Zato sledimo njihov primer, 
ako želimo da živimo u miru i slozi. 44 I to je 
doslovno sve. Zato ne treba da nas čudi što 
se zbog toga niko ne uzbuđuje. 

Šta sam čin govora označava u ovom 
slučaju? Zašto poglavica mora da govori, 
ako ne kaže ništa? Kom to zahtevu udo¬ 
voljava ovaj prazan govor koji dolazi iz 
prividnog sedišta vlasti? 

Govor poglavice je prazan upravo zato 
što to nije govor Vlasti. U društvima bez 
države poglavica nije nosilac vlasti. Iz toga 
sledi da njegova reč nikada ne može postati 
reč Vlasti, autoriteta. A naredba? Upravo to 
je ono što poglavica nikada ne bi mogao da 
izgovori; to je sadržaj kojem se ne doz¬ 
voljava da ispuni njegov govor. Poglavica 
koji bi tako nešto pokušao suočio bi se sa 
totalnom neposlušnošću, a verovatno bi us¬ 
koro bio razrešen svoje dužnosti. Poglavica 
dovoljno lud, ne toliko da zloupotrebi 
vlast, koju ionako nema, nego da uopšte 
pomisli da stekne bilo kakvu vlast, odmah 
biva napušten. Primitivno društvo odbija 
svaki oblik separatne vlasti, jer je ono, a ne 
poglavica, jedini nosilac vlasti. 

Primitivno društvo dobro zna daje nasilje 
suština svake vlasti. Čvrsto se držeći tog 
stava, ono neprestano razdvaja vlast od 
bilo koje institucije vlasti , naredbu od po¬ 
glavice. Upravo oblast govora omogućava 
da se povuče jasna crta koja naglašava 
ovu razdvojenost. Dopuštajući poglavici 
da se kreće samo u oblasti govora - a to 
znači: u oblasti koja je sušta suprotnost 
nasilju - pleme postiže da sve stvari ostanu 
na svom mestu: Vlast ostaje isključivi 
posed društvenog bića; nikakav drugačiji 
raspored snaga ne srne da poremeti takav 
društveni poredak. Obaveza poglavice da 
govori, da redovno isporučuje taj uvek isti, 
prazan govor koji duguje plemenu, i koji 
predstavlja njegov neotplativ dug, upravo 
je onaj mehanizam koji sprečava da čovek 
Govora postane čovek Vlasti. 

Pierre Clastres, 1974. 

Preveo Aleksa Golijanin 

izvor: www. anarhisticka-biblioteka.net 


Krajem 19. st. žene su bile svedene 
na privatnu sferu. Kontekst svakog 
javnog djelovanja bio je patrijarhalan, 
a samim time je i svako političko, dakle 
javno djelovanje, a pogotovo radikalno 
političko djelovanje bilo svedeno na 
muške subjekte i muško tumačenje i 
bilježenje. 

Dodala bih da se tu radilo i o klasno 
uvjetovanom bilježenju povijesti, s 
obzirom daje poznato da „pobjednici 44 
pišu povijest i daje ona podložna 
promjenama ovisno o trendovima u politici 
vladajuće klase. 

Tek početkom 20. st. bilježimo promjene 
na tom planu, kada dolazi do pokreta 
sufražetkinja i prvih danas poznatijih 
ljevičarki i anarhistkinja, poput Emme 
Goldman, Rose Luxemburg, itd. Pojedini 


primjeri radikalnijih istupa žena uglavnom 
su minorizirani, gurnuti u prašinu arhiva i 
zaboravljeni. Jedan takav primjer imamo 
u neposrednoj blizini. Radi se o Jeleni 
Ilici Marković iz Srbije, koja je izvršila 
neuspjeli atentat na kneza Milana. 

Prije nego krenemo na liku, osvrnut ću 
se prvo na povijest radikalnijih istupa od 
strane žena koje je povijest zabilježila, a 
od kojih je jedan u znatnoj mjeri utjecao 
na liku. 

Prva žena koja je istupila zbog svoje 
političke aktivnosti je atentatorica 
Charlotte Corday (1768-1793), 
dvadesetpetogodišnja djevojka iz 
provincije, pripadnica nižeg plemstva 
koja nije bila povezana ni sa jednim od 
ženskih političkih klubova. Kad je prestala 
vjerovati da revolucionarna politička 

aktivnost donosi dobro narodu, dolazi u 
Pariz iz provincije 9. srpnja 1793. godine. 
Kupila je kuhinjski nož, napisala Govor 
Francuzima koji su prijatelji zakona i 
mira u kome objašnjava svoj postupak, 
izabrala najradikalniju političku opciju i 
s nekoliko uboda u kadi ubila Jean-Paul 
Marata, utjecajnog novinara i jakobinca, 
smatrajući njegove govore terorom 1 i 
izdajom revolucije, koji vode u građanski 
rat. Na suđenju je izjavila daje djelovala 
samostalno i da je „ubila jednog čovjeka 
da bi spasila tisuću drugih 

Jelena lika Marković (1845-1883) 

lika Marković je jedina žena koja se 
spominje u srpskoj političkoj povijesti 
devetnaestog stoljeća, a da nije supruga 
nekog od vladara iz dinastije Obrenović. 
Čin pucanja u vladara države, i to u 
crkvi, pucanj je u sam sustav. Takav 
način političke borbe nije bio rijedak u 
njeno doba, ali su ga koristili isključivo 
muškarci, anarhisti u Europi. Rodni uzor 
jedino je mogla naći u Rusiji gdje su 
žene iz tajnih organizacija sudjelovale u 
ubojstvu ruskog cara godinu dana prije 
Ilkinog atentata, što je izazvalo burne 
reakcije javnosti. Radi se o događaju 
iz 1881. g., kada je Sofija Perovska 
(1853-1881), članica grupe Narodna 
volja , izvršila uspješan atentat na ruskog 
cara Aleksandra II. Taj događaj imao je 
najviše neposrednog utjecaja na buduće 
revolucionare i revolucionarke, a mogao je 
imati i utjecaja na liku Marković. 

Sofija Perovska bila je visokog 
plemićkog porijekla. Od rane mladosti 
u revolucionarnom pokretu, uhićivana i 
proganjana, radila je u ilegali na pripremi 
tri atentata na cara Aleksandra II. Bila je 
supruga revolucionara Željabova ijedna od 
neposrednih sudionika uspjelog atentata. 
Ona je prva žena u Rusiji nad kojom 
je izvršena smrtna kazna iz političkih 
razloga. Suđenje atentatorima, njihovo 
herojsko držanje, kao i mučno izvršavanje 
samog vješanja, koje je trajalo nekoliko 
sati, 2 imalo je širok odjek u Rusiji i svijetu, 
a među revolucionarno nastrojenim 
mladim ljudima izazvalo je osjećaje 
divljenja i poštovanja. 

Njezin život određenje životom u dvjema 
zemljama, te prvim i drugim brakom i 
zato se dijeli na dva dijela: prvi - na život 
u Šopronju u Ugarskoj gdje je rođena i 
u Novom Sadu, tada dijelu Habsburške 
Monarhije, gdje je provela ranu mladost 
i gdje se udala za prvog muža, dr. 

1 Riječ terorizam prvi put ulazi u upotrebu baš 
za vreme jakobinske diktature, dok se teroristima 
nazivaju njeni nosioci. - Vojin Dimitrijević, Teror¬ 
izam, Beograd: Samizdat B92, 2000., str. 23. 

2 „ ... uže za vješanje se nekoliko puta prekidalo, a 
smaknuće je trajalo nekoliko sati“. (Zoran Đinđić, 
„Nepomućena vera u samoorganizovanje naroda“, 
Petar Kropotkin, Anarhizam i moral, Beograd: 
Prosveta, 1984., str. 248.) 


Jovana Andrejevića, i drugi dio - život 
u kneževini/kraljevini Srbiji s drugim 
mužem Jevremom Markovićem. U oba 
dijela života ona je preko svojih muževa 
bila u središtu političkih, kulturnih i 
društvenih događanja. Oba njena muža 
bili su značajni politički subjekti koji 
su se aktivno bavili politikom duboko 
uvjereni da imaju domoljubnu i kulturnu 
odgovornost u odnosu na svoj narod. 

Nema mnogo podataka o prvih 14 godina 
života Jelene like Bajić s roditeljima u 
Šopronju, ali možemo pretpostaviti daje 
obitelj Bajić vodila udoban život i da su 
sestre Bajić dobile dobro kućno privatno 
obrazovanje. Iznenadna tragedija prekida 
njihov obiteljski život. Majka Judita 
iznenada umire 1859. i jedini podatak 
kojeg imamo o njezinoj smrti je daje 
umrla od trovanja. Ubrzo poslije majčine 
smrti sestre gube dom jer ih otac šalje u 
Novi Sad kod tetke. Starija Lujza prva se 
udaje za novosadskog inženjera i profesora 
Gavrila Vitkovića. Nakon sestrina odlaska 
lika ostaje sama s tetkom i tada upoznaje 
dr. Jovana Andrejevića koji je bio tetkin 
liječnik. Ubrzo se, sa svega 17 godina, 
udaje za njega i postaje Jelena lika 
Andrejević. 

Dr. Jovan Andrejević bio je dobro 
obrazovan i značajan čovjek u Novom 
Sadu. Udajom za njega počinje ozbiljno 
političko i kulturno obrazovanje mlade 
like jer je on pripadao krugu vodećih 
ljudi u političkom i kulturnom životu 
Novog Sada. Pripadnost ovom krugu ljudi 
određuje liku na osobnom i političkom 
planu jer kao mlada djevojka ulazi u 
društvo utjecajnih visokoobrazovanih 
novosadskih Srba, srpskih domoljuba 
koji su pripadali građanskoj liberalno- 
demokratskoj opciji temeljenoj na idejama 
nacionalnog oslobođenja, slobodi i 
napretku. Pripadao je generaciji srpskih 
romantičara koji su prihvatili romantizam 
kao politički i književni smjer, a osnovna 
obilježja romantičarske politike bili su 
srpski nacionalizam, građanski liberalizam, 
antiklerikalizam i anti-austrijsko 
raspoloženje, a u osnovi omladinskog 
pokreta je ideja oslobođenja i ujedinjenja 
srpstva. lika je prihvatila stavove svoga 
muža, a upravo politički angažman i 
politički stavovi su obilježili smjer njezina 
života. Međutim, Jovan Andrejević umire 
1864. godine i lika ostaje udovica u 19. 
godini. U društvu je smatrano daje previše 
mlada da ostane udovica, iako je vrlo teško 
podnijela muževu smrt. 

1867. godine napušta Habsburšku 
monarhiju, a time i život novosadskog 
srpskog građanstva, te prelazi u Beograd, 
vazalnu kneževinu Srbiju u kojoj vlada 
knez Mihajlo Obrenović. On te iste godine 
ostvaruje najveći uspjeh svoje vladavine, 
tako što diplomatskim pregovorima u 
Carigradu dobiva Ferman o povlačenju 


turskih garnizona iz srpskih gradova 
od sultana Abdula Aziza, kojim mu 
povjerava na upravu i čuvanje građove- 
tvrđave u Srbiji. Drugim riječima, 

Srbija se odvaja od turske carevine, a 
time počinje nagli razvoj Srbije. lika 
dolazi kod svoje sestre Lujze koja je 
1870. postavljena za učiteljicu pjevanja 
u Višoj ženskoj školi (na tom mjestu 
ostaje sve do Ilkinog atentata, kada 
je otpuštena). Ona se udala za Gavru 
Vitko vića, te su u svom domu organizirali 
okupljanja (sijela), koja su pripadala 
privatnoj domeni i bila su jedina mjesta u 
patrijarhalnom društvu gdje su se i žene, 
pored toga što su stjecale obrazovanje, 
mogle slobodno i ravnopravno družiti 
i diskutirati s muškarcima. U takvom 
okruženju građanske intelektualne klase 
u čijim se redovima raspravlja o novim 
političkim idejama socijalizma, anarhizma 
i feminizma koje su tih godina nastajale, 
djelovale i razvijale se u Europi i Rusiji, 
lika upoznaje Jevrema Markovića (1839- 
1878), za kojeg se ubrzo udaje i postaje 
Jelena lika Marković. 

Vjenčali su se 1867. u novosadskoj 
Sabornoj crkvi, a njihov je brak trajao 
11 godina do Jevremove smrti i prema 
suvremenicima bio vrlo sretan. Upravo će 
taj odnos obilježiti Illcin život i njen kasniji 
čin. 

Jevrem Marković bio je oficir srpske 
vojske, sa znatnim uspjehom iza sebe, ali 
nakon ženidbe s likom, a potpomognut 
njezinim mirazom, daje ostavku u 
vojnoj službi i počinje karijeru trgovca i 
političara. Kao trgovac je bio neuspješan, 
a dugovi su pratili i njegov politički 
život. Tako politička aktivnost Jevrema 
Markovića postaje okosnica njihova 
života. 

Jevrem se politički smješta uz ideologiju 
svoga brata Svetozara Markovića (1846- 
1875), poznatog kao jedan od prvih 
srpskih socijalista, koji je bio utjecajan 
na ideološkom planu i koji je budio 
političku svijest. On na srpsku političku 
scenu donosi nove ideje iz Rusije gdje je 
boravio tri godine, te iz Švicarske gdje 
je kratko vrijeme studirao i gdje je bio 
na sastanku srpskih socijalista na kojem 
je prisustvovao i poznati ruski anarhist 
Bakunjin. Neke njegove ideje nalaze se i 
u mislima Svetozara Markovića: uništenje 
države, suda, birokracije, policije, 
vojske, svećenstva, likvidaciju svih 
privatnih dugova, oduzimanje kapitala. 
Svetozar Marković se ipak opredjeljuje 
za proučavanje i usvajanje znanstvenog 
socijalizma, ograđuje se od Bakunjina koji 
je imao velik utjecaj na srpske studente 
u Zurichu, a pod utjecajem ruskog 
narodnjaštva i socijalista demokrata, 
revolucionara Černiševskog, Hercena, 
Dobroljubova i Marksa, razvija svoje ideje 
socijalizma koje bi odgovarale agrarnoj 

Srbiji. Budućnost Srbije vidi u mogućnosti 
preskakanja kapitalizma i prijelaza u 
socijalizam, oslanjajući se na zadrugu. 
Dvojica braće s grupom socijalista i 
vojvođanskih narodnjaka sudjeluju u 
organiziranju ustanka Srba u Bosni i 
osnivanju tajnih odbora za pripremu 
ustanka po Srbiji. Jevrem je sa svojom 
vojskom aktivno i uspješno sudjelovao 
i u drugim dvjema velikim pobjedama 
srpske vojske - u oslobađanju Pirota i 
Niša. Poslije oslobođenja Pirota Jevrem 
je pozvan u tek oslobođeni Niš, gdje je 
primio orden od kralja Milana koji se već 
bojao Jevrema kao opozicionara i nevoljno 
gaje odlikovao. Vojni uspjeh Jevrema 
Markovića kojim se toliko ponosila 
lika izazvao je zavist i netrpeljivost 
komandanata K. Protića i Beli Markovića 
koji su počeli širiti intrige protiv Jevrema. 
U tijeku drugog srpsko-turskog rata, 25. 
listopada 1877. godine, kod Kragujevca 
je izbila pobuna jednog bataljuna narodne 
vojske koji je odbio krenuti na bojište. 
Knez Milan je reagirao drastičnim 
mjerama. Pobunjenicima je sudio posebni 
vojni sud i vlast je nastojala da po svaku 
cijenu otkrije vezu pobunjenika i pristalica 
Karađorđevića. Tako se među optuženima 
našao i Jevrem Marković koji je doveden 
u vezu s pobunom. Ni istraga ni vojni sud 
nisu mogli dokazati daje Jevrem Marko vić 
imao bilo kakve veze s pobunom. lika 
je bila teško pogođena Jevremovim 
uhićenjem i učinila je sve što je bilo u 
njezinoj moći da joj se muž pomiluje. 
Između ostalog, osobno je napisala 
molbu kralju Milanu. Jevrem Marko vić je 
strijeljan zbog veleizdaje u Aranđelovcu 
31. svibnja 1878. godine, zajedno s još 
sedmero ljudi. O tom događaju lika je dala 
iskaz kasnije, tijekom istrage: „...banuše 
tri činovnika, izvršiše pretres i odvedoše 
Jevrema u Aranđelovac. Ona ga je svaki 
dan pitala telegramom za zdravlje, no 
posljednjeg dana kad je strijeljan ne dobi 
odgovor na depešu. A toga dana bijaše se 
pronio glas da je strijeljan. Kad je taj glas 
čula, odjurila je u Aranđelovac i našla 
grob svoga muža. Tada je pala na grob 
svoga muža i izgovorila: Kad ne bi sretan 
da imaš sina koji će te osvetiti, onda ću te 
ja osvetiti! 

Iako nasilje i terorizam nisu predstavljali 
sastavni dio anarhističke misli, postali su 
dominantni u anarhističkim aktivnostima u 
Europi ‘80-tih godina 19. st. i anarhisti kao 
Bakunjin i Kropotkin su u tom povijesnom 
trenutku smatrali daje ono opravdano 
kao odgovor na nasilje koje vlast vrši nad 
građanima. Razočarani revolucionari koji 
su se uvjerili koliko je teško utjecati na 
radnike i seljake proglasima, knjigama 
i novinama, razvili su koncept poznat 
kao propaganda djelom, a to je da su 
djela ta koja će privući pažnju i ostati 
u svijesti naroda; da su djela ono što će 


narod potaknuti na opću revoluciju koja 
bi zbacila postojeće sustave; da se djelom 
može postići veliki efekt propagande 
slobodarskih ideja. 

Dok se politička situacija u Srbiji ubrzano 
mijenjala i zaoštravala, a atentati u Europi 
i Rusiji unosili nemir i širili strah, život 
Jelene like Marko vić se potpuno mijenja. 
Kao udovica od 33 godine, bez djece 
i penzije, potpuno potrošenog miraza, 
gubi svoj prethodni život i od ponosne 
supruge uglednog političara i uspješnog 
ratnog vojnog lica postaje bijedna udovica 
izdajnika. lika se povlači u duboku tugu, 
ali ne i u mir. Sljedeće četiri godine 
ona se bez svoga doma kretala između 
Jagodine, Šopronja i Beograda. lika 
se tada povjerava da se zavjetovala na 
Jevremovom grobu da će ubiti kralja 
Milana. ‘Samo smrt Milana može biti 
melem rani mojoj. Ubila bih se, kad bi 
mu neko prije mene ugasio njegov pogan 
život, a bila bih sva nesretna kada bi umro 
prirodnom smrću. ...” 

Jelena lika Marković, kako kaže u istrazi, 
dolazi u Beograd u jesen 1882. g. Poznanik 
joj za oskudna sredstva koja je imala na 
raspolaganju nalazi stan u kući koja se 
nalazila preko puta Saborne crkve. Živjela 
je vrlo skromno, a preživljavala je dajući 
podulce iz stranih jezika školskoj djeci. 
Detaljan opis priprema za atentat dan u 
istrazi pokazuje da atentat nije izvršila 
u afektu, već daje potpuno svjesno i 
racionalno postupala i do posljednjeg 
detalja promislila što i kako napraviti. lika 
je u iskazu opisala što je neposredno pred 
atentat radila kada je oko pola devet tog 
jutra saznala da kralj Milan upravo dolazi 
u Sabornu crkvu. Iz njenog opisa vidimo 
koliko je ona pribrano i promišljeno 
postupala: „ odmah pohitam da izvršim 
ono što sam smislila. Od muža ostao mi je 
revolver 3 s mecima. Revolver je bio uvijek 
pun i držala sam ga u ormaru. Ja se dakle 
obučem, pripašem revolver oko pasa, 
odozgo obučem jaknu i kada sam bila 
potpuno obučena, pogledam se u ogledalo 
da vidim da li se neće revolver primijetiti. 
Vidjela sam da se to po mom odijelu baš 
ništa ne primjećuje “. 

Oko 10 sati prije podne 11. listopada 
1882., lika Marković ušla je u Sabornu 
crkvu na glavni ulaz; sporedni ulaz sa 
strane bio je zatvoren. lika je dala sljedeći 
opis događaja: „Kada sam ušla u crkvu, 
nisam ni na koga obraćala pažnju jer 
sam imala u glavi misao koja me je 
rukovodila “. 

Oko podne crkva se ispunila narodom koji 
je želio iskoristiti priliku i vidjeti kralja i 

3 Revolver je bio ruske izrade što je izazvalo ve¬ 
liku sumnju kralja Milana koji se plašio ruske 
umješanosti u atentat. Jevrem Marković gaje kupio 
od nekog Rusa za vrijeme Srpsko-turskih ratova, 
lika kaže da je imala dva pištolja i da je jedan pro¬ 
dala nekom rođaku koji joj ga još nije platio, a da je 
drugi zadržala. 


kraljicu. Počela je misa, lika je otkočila 
pištolj, uperila ga u potiljak kralja Milana 
i opalila. 

Metak koji je lika ispalila ranio je Mariju, 
udovicu Đoke Milankovića iz Loznice. 
lika je prvo odvedena u kuću preko puta 
crkve, a kada se narod razišao, odvedena 
je u policiju. Novi beogradski dnevnik 12. 
listopada 1882. daje detaljan opis atentata 
i događaja poslije atentata - panike u 
crkvi i razjarene mase koja je navalila na 
atentatoricu. 

Prvu izjavu daje članu policije i od njega 
saznaje daje kralj Milan nepovrijeđen. 

Tu spoznaju je teško podnijela i jako 
se uznemirila. Koliko znamo, lika nije 
imala iskustva u rukovanju pištoljem, a 
na suđenju je izjavila daje samo jednom 
vježbala pucajući u mačku koja je krala sir. 
Illcin pokušaj atentata na kralja Milana bio 
je prvorazredni događaj koji je uzbudio 
javnost. Nevjerica da bi žena mogla 
pucati na kralja i osuda prevladavaju. 
Politička javnost Srbije je na pokušaj 
atentata reagirala u skladu sa stranačkim 
opredjeljenjem, a reakcije su bile 
podijeljene između prikazivanja like kao 
opasne politički obrazovane žene koja je 
imala političke ciljeve i nesretnice koja 
nije znala što radi. Radikalna stranka i neki 
njeni prvaci koji su znali da lika sprema 
atentat poslije atentata su se posebno 
trudili da naglase njene ženske emocije 
i da je predstave kao ženu koja u svom 
jadu ne vlada sobom. To su radili kako 
bi sebe zaštitili od progona kralja Milana 
koji je vjerovao daje pokušaj atentata dio 
šire radikalne zavjere i htio to iskoristiti u 
političke svrhe. 

Zajedno s likom, drugooptužena je bila 
Lenka Knićanin, udovica pokojnog 
pukovnika Antonija Knićanina, koji je 
bio vjenčani kum Jevrema Markovića 
i prijatelj s vojne akademije. Poduzeta 
je opsežna istraga i tom prilikom su 
ispitivani svi koji su na neki način mogli 
biti dovedeni u vezu s atentatom. Kralj 
Milan koji je atentat nazivao „sretnim 
slučajem“, namjeravao je iskoristiti Ilkin 
atentat za obračun s radikalima. Istraga je 
bila izuzetno okrutna, trajala je mjesecima 
i završila je nerazjašnjenom smrću Lenlce 
Knićanin. lika je ostala uporna pri tome 
da nije imala pomoćnika, a jedino što je 
Lenka Knićanin priznala, bilo je daje 
znala da će lika izvršiti atentat. Istraga 
je bila neuobičajena jer je Lenka bila 
zatvorena u beogradskoj tvrđavi i po 
naređenju kralja Milana čuvali su je 
vojnici, a ne žandari. Lenka je izjavila 
daje muče, da joj ne daju jesti i piti, te 
kako žele da umre. Postoje svjedočanstva 
daje hranjena samo slanom ribom i 
zatim mučena žeđu tako da se jednom, 
kada je vođena na saslušanje i kada je 
spazila baru punu prljave vode „pojurila 
kao pobješnjela i stropoštala se u tu baru 

Ne postoji dobra vlast 

Hipnoza demokracije 



da se napije vode, ali ju je stražar brzo 
izvukao i nije dao da se napije“. Lenlca 
Knićanin nađena je mrtva u svojoj ćeliji 
26. veljače 1883. godine, dva mjeseca prije 
suđenja. Vojnik koji ju je čuvao poginuo 
je narednih dana, a liječnička komisija 
koja je izvršila obdukciju nije nikada 
službeno objavila izvještaj jer je jedan 
od liječnika izdvojio svoje mišljenje. Za 
strane je medije izjavljeno daje izvršila 
samoubojstvo. 

Osim njih, Lujza (Ilkina sestra) i Gavra 
Vitković (Ilkina rođakinja uhićena odmah 
poslije porođaja) bile su u istražnom 
zatvoru pet mjeseci, a zatvor je imao teške 
zdravstvene i materijalne posljedice po 
obitelj Vitko vić. Spominje se da su dvije 
uhićene žene „pomjerile pameću“. 

Istraga nad Jelenom likom Marko vić 
vođena je točno 6 mjeseci, a 12. travnja 
1883. godine započelo je suđenje koje je 
trajalo tri sata. lika Marko vić je tijekom 
suđenja ostala dostojanstvena i pribrana. 

Na pitanja je odgovarala kratko i jasno, 
bez mnogo objašnjena i bez emocija. Ono 
što ukazuje na to da je lika imala političku 
motivaciju za atentat jest, kako saznajemo 
na suđenju, daje prije atentata sastavila 
pismeni Proglas Srbiji, koji nije sačuvan, 
a u kojem objašnjava razloge svoga čina. 
lika je priznala krivnju, ali ne i kajanje. 

Na pitanje kaje li se za to što je učinila, 
odgovara da jedino žali što nije pogodila. 

O razlozima atentata kaže daje to učinila 
kako bi „ muža osvetila i Srbiju spasila od 
opakog, sebičnog ubojice 
Nedugo nakon izricanja kazne lika 
Marković je 29. svibnja 1883., u 38. godini 
života, nađena mrtva u svojoj ćeliji u 
požarevačkom zatvoru. Službeni nalaz je 
bio: samoubojstvo gušenjem ručnikom. 
Zatvorski liječnik je izdvojio mišljenje 
i napisao „ da je lika nasilnom smrću 
ubijena od drugoga, a da se nije sama 
ubila Točne okolnosti njezine smrti 
ostale su nerazjašnjene, ali javnost je bila 
uvjerena daje ubijena. 

Ako se pucanj Jelene like Marković u 
kralja Milana 1882. u Sabornoj crkvi u 
Beogradu sagleda i kao čin tiranoubojstva, 
a ne samo osobne osvete, onda bi se moglo 
smatrati daje lika Marković prva žena 
politički subjekt u modernoj povijesti 
Srbije, jer je atentat dugo i dobro planirala 
sve do detalja, shvaćala ga kao svoju 
osobnu moralnu dužnost prema mužu i 
narodu, i to obrazložila u Proglasu Srbiji , 
potpuno ga trezveno izvršila i nije se 
za to kajala. Njezin čin je u svojoj biti 
bio toliko radikalan daje bio šokantan i 
mogao se samo prihvatiti ako se smjesti 
u domenu nekontroliranih emocija i tako 
ostao politički nepriznat u srpskom društvu 
čvrstog patrijarhata. 


Još jedna kritika demokracije? Ponovno? 
Da, želimo razmotriti što je demokracija 
i da li je doista moguća, a u tom slučaju 
da li je, neću reći pravedna, ali barem 
prihvatljiva, budući da se prikazuje kao 
vrhunski primjer tolerancije, prihvaćanja, 
jednakosti, dok je popraćena kolektivnim 
licemjerjem koje omeđuje njeno područje. 

Etimološki riječ demokracija znači „vlada¬ 
vina naroda”. Međutim, da li demokracija 
može biti uistinu vladavina naroda? Na teo¬ 
retskoj razini, da bi zadržala takvo značenje, 
podrazumijevala bi da sav narod donosi 
zajedno odluke koje se njega samoga tiču. 

To bi se moglo primijeniti samo na malu 
zajednicu ili pak na ograničeni teritorij, 
u svakom slučaju nije primjenljivo na 
metropolu ili na grad srednje veličine. Bilo 
bi nemoguće i neizvedivo; demokracija se, 
dakle, pretvara u predstavničku demokraciju, 
ergo u završetak svake individualne i kolek¬ 
tivne slobode. 

Kako funkcionira predstavnička demokraci¬ 
ja? Netko se kandidira (gotovo uvijek iste 
osobe, gotovo uvijek pripadnici vladajuće 
klase i tako dalje), a narod je pozvan da iza¬ 
bere kandidata koji će mu kasnije naređivati 
što treba da čini, sve po logici većine koja 
pobjeđuje nad manjinom. Suvremena pouka: 
zastupnik nas ne može osloboditi nikakvog 
izrabljivanja, zato što je zastupnik vladajuće 
klase patetičan kao i onaj iz proleterske, 
rekao je netko... Problem, prema tome, leži u 
zastupanju. Da li izabrani zaista predstavlja 
većinu naroda? Najvjerojatnije ne, budući 
da nemaju svi pravo glasa (dobna granica, 
državljanstvo, prebivalište...), ali da li barem 
predstavlja većinu birača? Najvjerojatnije ne, 
pošto samo jedan dio birača izlazi na izbore, 
nadasve u današnje vrijeme kad je biračka 
suzdržanost sve češća pojava. 

Znači ne predstavlja niti većinu broja birača? 
U biti ne. Čak i uzimajući u obzir da na iz¬ 
borima nije bilo nikakvih nepravilnosti, ipak 
kandidat slijedi program koji je on sastavio 
(mada se njega neće nikada pridržavati), a 
upravlja i vlada na temelju svojih interesa i 
svojeg mišljenja (koje ne može i neće moći 
nikada nikoga predstavljati, upravo zbog svo¬ 
jstvenog obilježja misli koja je, ili bi barem 
trebala biti, jedina i različita za svaku osobu). 
Da li demokracija može postati direktna? 


Direktna demokracija funkcionira na sljedeći 
način: odluke zaista donosi narod putem 
narodnih skupština i javnim glasanjem, da 
bi se izbjegle moguće izborne prijevare. 

Sve to postaje, dakle, izvedivo i ostvarivo, 
mada sporije te nešto zamršenije i složenije, 
no ipak izvedivo i ostvarivo među manjim 
brojem ljudi, u jednoj zajednici, u gradiću, u 
slabo naseljenom području. 

Postaje zaista vladavina većine, u smislu 
da svaku odluku donose svi po, naravno, 
kriteriju većine. Međutim, vladavina većine, 
iako se većina stalno izmjenjuje pošto ne 
proizlazi iz glasa koji traje godinama već se 
mijenja iz odluke u odluku, ipak ostaje vlada¬ 
vina, to jest diktat jednog dijela stanovništva 
nad drugim. I u ovom slučaju dakle ne bi bila 
istinska vladavina naroda, ne bi bila prava 
demokracija. 

Može li onda zaista izniknuti nešto direktno, 
odnosno slobodno i jednako, bez radikalnog 
raskida s ovim sistemom smrti? 

Da lije današnja demokracija pravedna, ili 
barem prihvatljiva? 

Mogli bi citirati nekoliko Malatestinih riječi: 
„Kada demokracija ne bi bila samo puko 
sredstvo za prijevaru naroda, buržoazija bi, 
zbog ugroženosti vlastitih interesa, priprema¬ 
la pobunu, koristeći svu snagu i utjecaje 
proizišle iz vlasništva nad bogatstvom, da 
bi podsjetila vladu na njenu ulogu običnog 
žandara u službi buržoazije. [...] Organ i 
uloga su nerazdvojivi pojmovi. Oduzmite 
organu njegovu ulogu, ili će organ umrijeti 
ili se uloga obnoviti. Dovedite vojsku na 
područje gdje za rat, unutarnji i vanjski, 
nema ni razloga ni bojazni, ona će izazvati 
rat, a ako ne uspije, propast će. Na području 
gdje nema zločina za istragu i zločinaca 
za hapšenje, policija će stvoriti zločine i 
zločince, ili će pak nestati.” Bez prigovora, 
zato što „demokratska normalnosf ’ koja bi 
jamčila svima slobodu i dobrostanje ne može 
postojati. 

Došlo je vrijeme da se borimo za nešto 
drugo? Može li postojati svijet bez vlade? 
Kada će podanici probuditi svoje zle strasti 
kojima će uništiti zlo postojanja? 
Demokracija je već skinula svoju masku, 
kada će izrabljivani zbaciti svoje maske da bi 
priveli kraju ovaj bijedni svijet? 

Izvor: Ipnosi democratica, „L’innocenza del dive- 
nire”, br. 0,2, 2012, prijevod: Erika Preden 

U međuvremenu, na južnom frontu... 


Slobodan kvadrat 
prostora 



Opisati težinu i slojevitost osjećaja koji 
me guraju u egzistencijalno ludilo ili 
biološku smrt bilo bi isto što i pokušati 
opisati noviju povijest grada Zadra. 
Nacionalizam, rat, demografska 
purifikacija, standardizacija jezika, 
tranzicija, privatizacijska pljačka. 
Temelji ovog društva. Konteksti ovih 
područja. 

Ključne riječi. Dvadeset godina 
okupacije. 

Najbolje ste iskoristili prednosti autoceste. 
Rast. Razvoj. Napredak. Kaže mi na 
autostopu, poduzetnik iz Metkovića. 

Sin studira međunarodni menadžment. 
Mercedes je na automatskom pilotu. 

Ne rukuje luksuzom. Hrvatski san. 

Na narodnom radiju, naša domovina. 
Prolazimo Liku. Tjeskoba. Tek doma, 
suze su krenule odgovarati odvratnoj 
budali sa kojom bi trebao suosjećati 
bliskost. Prevrćem se u umoru vlastitog 
razmišljanja. Iluzija slike. 

Nemam snage. Odvajam se. List papira. 

U zatvorenom kavezu. Pronalazim se 


u repetitivnom izmjenjivanju spavanja 
i budnosti. Ritam koji gubi osjećaj za 
vrijeme. U svom svojem ludilu, u svim 
svojim lucidnim impulsima. Konflikt 
ekspresije i forme. Objekt. Kocka. 
Multitudna strukturiranost osobnog. 
Spisateljske sposobnosti ograničene su mi 
na desetke slova kmjave abecede, desetke 
riječi mutavog jezika. Sjedni, jedan. Da, 
nikad nisam naučio abecedu, ni razliku 
između č i ć. Ne znam tablicu množenja, 
ni mjesece u godini. Dosta toga neznam. 
Kako živiš. Na margini. Napuštajući 
društvo i vitalne mu institucije. Nikad 
nisam želio biti radnik. Ni muškarac ni 
žena. Ni vaš hrvat ni vaš srbin. Ja, kao 
međuodnos želja, strasti, odnosa, snova, 
ideja, aktivnosti, projekata, doživljaja i 
eksperimentiranja. Ja. Pokušaj preuzimanja 
života u vlastite ruke. Kontekst. Funkcija. 
Program. Podjela rada. Reprodukcija. 
Instrumentalizacija društva, desocijalizacija 
osjetilnog života. Alijenacija. Perem 
sa sebe svaku ulogu koju mi nameće 
društvo. Rješenje. Život jednak nuli. Život 
pod matematičkim znakom. Jednakost 


ispred slobode. Politička promjena ispred 
tranformacije svakodnevnog života. 
Potlačenost. Privilegije. Vlast. Kolektivni 
identitet. Kolektivna odgovornost. 
Kolektivna krivnja. Funkcionalne potrebe 
totalizirajuće cijeline tonalnosti. Rat. 
Uzbuna. Rušenje. Akustičnost socijalističke 
gradnje. Nejasna jeka društvene strukture. 
Nejasan odnos tonova. Cjelina. Tonalitet. 
Svaki ton teži tonalnom centru. Od malih 
nogu, u konfliktu s društvom. Male noge. 
Od laži. Koristim ideje. Ideje koriste 
mene. Apstrakcija kao uporišna točka. 
Sloboda. Nema je bez mog subjektivnog 
doživljaja. Sto više njegujem apstraktno, 
to mi se više osiromašuje praktična 
imaginacija. Gubim dodir. Diskurzivan 
i rastresen, sterilne egzistencije. Bježali 
smo preko mora, sad ugušeni, u oblacima 
dima i alkohola. Refleksija međuigre 
događaja. S poteškoćom slažem riječi 
kroz kanale vladajućih ideologija. Jezik se 
odvaja izbodenog tijela. Kontekst, čijim 
ulogama vješto izmičem, zaokružio me. 
Doživljavao sam svijet kroz personalne 
odnose. Širi društveni procesi doživjeli su 

mene. Determinirajuća cjelina. Šahovnica. 
Subjekt. Mreža dominacije naših života. 
Kalupi, konstrukti i strukture koje se pune 
našim životima. Zajednica Duhova u 
mašini. Zajednica rada i robne razmjene 
dekorirana nacionalnim, religijskim, 
etničkim, rasnim ili subkulturalnim 
ideološkim konstrukcijama kojim vladajući 
poredak stvara identitete kroz koje 
kanalizira individualnost i pobunu. Politički 
program. Okvir. Društvo kojem dajemo 
život. Kapitalizam kojem dajemo lice. 
Nostalgiju za socijalističkim vremenima 
zaobilazim. Radnička koncepcija 
proleterijata. Objektivna revolucionarnost 
koja će preuzeti oslobađajuća sredstva 
za proizvodnju. Dominantna ideologija 
progresa koja izjednačava tehnološki razvoj 
s društvenim oslobođenjem. Pozitivan 
projekt proleterijata, objektivne povijesne 
misije. Kvantitativna iluzija najmanjeg 
zajedničkog nazivnika. Kolonizirane 
talijanske obitelji s osmjehom pozdravljaju 
oslobođenje grada, prateći kolonu, brišući 
trag. Od romantičnih boja analognog 
aparata do digitalnih piksela kapitalističke 
države. Stručnjaci svih škola pozivaju 
nas da ne napuštamo liniju napretka. 
Otuđenost pokreta. Stvaralačka autonomija. 
Hijerarhija. Slobodna inicijativa. Autoritet, 
norme, moral, vlast, zakon, društveni 
ugovori i svakojaki vrazi. Statičnost. Veze 
koje se formiraju u strukturu. Član. Cjelina. 
Subjekt individualiziran izvan totalizirajuće 
cjeline naivna je pretpostavka. Segment. 
Diskriminacija. Strukturirani identitet 
po uvjetima vlastite potlačenosti. Žrtva. 
Paralizirajući strah. Strahom zamagljeno 
sjećanje i pokret. Ruke su mi se prestale 
znojiti na prizvuk riječi Srbin. Crno. 
Analogija dualnosti podijeljenog sela. 
Analogija dualnosti postavljanja problema. 
Život. Grad. Nešto je smekšalo sliku. 

Iako smo prefarbali natpise na obiteljskoj 
kući. Kreč brzo blijedi. Sjećanje se brzo 
oblikuje. Zrak se ratom liberalizira. 
Opustošena zajednica drveća, grmlja, 
polja i životinja. Tranzicija. Izmjene 
stanovništva. Dekolonizacija industrije. 
Utvrđivanje gradiva privatnog vlasništva. 
Korporativno preuzimanje resursa. Priroda. 
Ekonomija. Ljudi. Robna razmjena kao 
jedini način realiziranja života. Rad. 

Nekad nas je definirala proizvodnja, sad 
nas definira i spaja potrošnja. Roba je 
prva prešla i potvrdila granice. Blještavilo 
novih investicija. Privatno ropstvo. 
Mobilnost. Svi smo potrošni i zamjenjivi u 
decentraliziranom proizvodnom procesu. 
Divna kapitalistička egalitamost u kojoj 
smo svi jednaki nuli. Dnevni poslovi, 
privremeni rad, uslužni sektorski poslovi, 
kronična nezaposlenost, crno tržište, 
beskućništvo i zatvor. Kapitalizam je 
piramidalna šema. Pozicije i uvjeti se 
mijenjaju. Svijet oko nas se modificira. 
Velike mase potlačenih usisane u 


mehanizme koje su u sukobu s jučerašnjim 
ideologijama. Stari koncepti ne odgovaraju 
novim zahtjevima. Nesigurni, oduzeti 
i potrošni. Stopljeni u masi globalnog 
kapitalizma. Kružni tokovi zamjenjuju 
semafore. Lijevo-Desno. Mučnina, fizička. 
More mi djeluje nesigurno. Uplovljavamo 
u oluji. Gušimo se. Levijatan. Dno je od 
mulja i govana. Temeljima društvene 
stvarnosti, događaji su se segmentirali u 
službenu povijest. Hrvatsko-srpsko pitanje 
je riješeno. Druge izostavljamo. Istina o 
domovinskom ratu. Sjećanje i politika. 
Umjetnost vladanja. Praksa poniznosti. 
Kora kroz koju ulazim u pakao. Tišina u 
kojoj čujem zvuk. Mrak u kojem ne vidim 
ništa. 

Jutro. Probudio me zvuk oslobađajuće 
presude Generalima. Vojno-redarstvena 
akcija Oluja nije udruženi zločinački 
poduhvat. Preko 250.000 Srba vraća se 
svojim kućama nakon saznanja da nisu 
bili protjerani. Pravda je presudila. Rat 
je gotov. Problemi su riješeni. Povijesni 
dan, stoljetnih težnji, hrvatskoga naroda. 
Llesh. Kroatizacija. Biznis. Keš. Kapitalni 
poslovi stisnutih ruku. Rukovodstvo 
suprostavljenih strana istoga subjekta. 
Biznis ne poznaje domovine. Tko nije 
uspio izvući korist, izvlači pištolj. Pucaj si 
u glavu. Hidra. Nove glave na beživotnom 
tijelu. Od dragovoljca do policajaca. 

Od švercera robe i oružja do poslovnih 
ljudi i političara. Stile Libero. Najveći 
diler heroina u Dalmaciji je na slobodi. 
Nevažno. Od početnih krađa i akumuliranja 
kapitala do utvrđenih temelja i stupova 
društva. Od protofašističkog grada u Italiji 
do fašističkog grada u Hrvatskoj. Debljina. 
Glumci se izmjenjuju na pozornici. Robovi 
i gospodari. Međunarodna zajednica je 
potvrdila legitimnost hrvatske države. 

Bez mrlje. Bez traga. Uokvirili smo i 
identificirali se sa slikom. Dalma. Država 
i Crkva priređuju mise. Ovce se vesele 
svojim čobanima. Čobani se vesele svojim 
ovcama. Branitelji, preudane udovice i 
udruge se vesele svojim plaćama. Učenici 
se vesele sa svojim roditeljima. Profesori 
se vesele sa svojim poslodavcima. 
Poslodavci se vesele svojim zaposlenicima. 
Uzajamna ljubav reproduciranog ropstva. 
Show. Suprostavljene pjesme režimskih 
kičmenjaka. Zvuk. Kavez. Smrt. 

Sekvencija uzvika Istine, Pravde i Slobode 
formira se u ispraznu frazu zastrašujuće 
harmonije totalitarizma. 

Potreba za vjerom. Potreba za gospodarem. 
Uzdah mi prestaje gdje počinje bol. Zrak 
je nepodnošljiv. Kiša. Veselje. Gospodari. 
Sluge. Težina koraka. Praznina pogleda. 
Apsurd nacionalizma. 

Zadar je doživio rat. Rat koji rezultira 
bijedom egzistencije koja je ogoljena 
od bilo kakve radosti življenja. Umjetan 
osjećaj društvene stvarnosti. Temelji 
ovog društva. Konteksti ovih područja. 


Sve je ostavilo crte. Osmansko carstvo, 
Austro-Ugarska, Kraljevina Jugoslavija, 
Italija, oslodođenje grada 44', rat 91'. 

Rane stoljetnog ropstva, kolonijalizma 
i genocida ne zacjeljuju. Naseljavanje, 
seljenje, konvertiranje, pokrštavanje, 
porobljavanje, poubijavanje, vladanje. 
Masakriranje. Esencijalno, heterogeni kaos 
koji traži vlastite crte lica. Oluja za olujom 
ostavlja za sobom bure baruta. Sve je puno 
žrtava. Toliko isprepletenih okolnosti, 
toliko događaja i života. A sve, prebojano 
u par jednostavnih boja, u par jednostavnih 
perspektiva. Paraliziranog tijela, ideologija 
povlači posljednje crte vlastitog portreta. 
Moralisti svih škola pozivaju nas da 
ostanemo na mjestu. Društveno tkivo 
postaje nepomična slika. Kamen i drača. 
Okvir i slika. 

Slobodne struje zapadnog kapitalizma 
uzdrmale su monolitni brod socijalističke 
flote. Par, nepar, bim, bam, bum. 
Nacionalizam se iskoristio za stvaranje i 
potezanje starih nacionalnih linija i mitova. 
Incestuoznost homogenog konstrukta 
pokazuje retardaciju vlastite djece. 
Iskorištavane mase pretvorene u gorivo za 
nacionalizam i religiju. Socijalistički lideri 
prelaze u nacionalističke. Bol rata u sudaru 
s kapitalitičkom stvarnošću. Državni 
vrhovi. Nacionalni interesi. Glad. Zaleđene 
slike tv ekrana. Čudovište je ugrizlo. 
Propaganda. Bjesnoća. Redoslijed prizvuka 
agresije, obrane, agresije formira se u 
isplanirani pothvat tonalnih centara. Do 
zadnjeg trenutka glasovi su prisluškivali 
vjetar. Teško je bilo biti siguran, na mjestu. 
Miris paljevine. Susjedi se razdvajaju. 
Mrak. Protjerivanje srpskog stanovništva, 
rušenje srpskih kuća, okupiranje srpskih 
stanova, uništavanje srpske imovine. 
Izmjena kadra. Protjerivanje hrvatskog 
stanovništva, rušenje hrvatskih kuća, 
uništavanje hrvatske imovine. Pljačka 
i čišćenje. Matematički zadatak riješen 
jednostavnom funkcijom dijeljenja. 
Povlačimo crte koje smo označili. 
Popunjavamo kockice koje smo očistili. 
Uzajamna mržnja reproduciranog ropstva. 
Mir. Rat niskog intenziteta. Mrak. Isti 
jezik podijeljen na dva različita, isti 
čovjek podijeljen na dva dijela, isti život 
podijeljen na dvije strane. Povijesna 
linearnost i životna dualnost. Kraj u samom 
početku. Smrt u samom životu. 

Snovi me vraćaju u osjećaj bespomoćnog 
pokušaja kretanja kroz gustoću tenzije 
ratnih godina. Bol koja ne ostavlja mira 
i nateže otupjele vrhove zahlađenog 
tijela. Noge mi se grče. Pjena. Spužvasta 
kakvoća tijela u sudaru s hladnim valovima 
podivljalog mora. Susjedi. Dvorište, 
ulaz, stan, balkon. Horizontalan pogled 
vertikalih veza. Zvona. Linije preko 
neba. Paralizirajući strah. Svijest mi se 
rađa linearno s ritmom uzbune. Prasak 
granata odjekuje u mraku skloništa. 

Akustika je savršena. Zidovi su propusni. 
Besprijekorna orkestracija ritmike rata. 
Totalizirajuća tonalnost analogno s 
totalizirajućom strukturom društva. Nered. 
Mrak. Ne vidim ništa, a osjećam sve. 
Tišina. 

Metodologija sveučilišnih predstava mi 
ne pomaže. Intelektualizam. Deformacija 
inteligencije. Znanstveni racionalizam 
univerzalnih zakona. Kvantitativna 
racionalnost ekonomije, identiteta, 
mjerenja, koja simultano izjednačava 
i atomizira sve stvari i sav život, ne 
prepoznajući nikakav odnos osim odnosa 
tržišta. Racionalnost. Deformacija razuma 
odvojenog od života. Sve osim kase na 
šalteru. Sve osim sebe. Začarani krug. 
Pitomi psi. Divljina. Oslonit ću se na 
sebe. Impuls i ekspresija. Nesputana 
sila vlastitih želja. Eksperimentiranje 
i avantura. Istraživanje. Nek me zovu 
vagabundo. Napustio sam školu, ah 
ne i kapacitete uma. Napustio sam 
radno mjesto, ah ne i život. Funkcija. 
Specijalizacija. Uloge. Najamni radnici 
sveučilišta, u intezivnom osjećaju bliskosti 
s Gradom. Elitizacija. Pustinja. Gdje 
bi rasla stabla, raste profit. Izlomljena 
povijest grada. Nacionalni identitet. 

Bijeli golub s granatom. Neprijatelj. 
Atomizacija čestica društvenog života. 
Glorificiranje čitoće. Grad sve više nalikuje 
zatvoru. Kultura, muzej. Kamen. Zid. Na 
svakom koraku sterilan grad amputiranih 
mogućnosti. Hiperturizam. Kvadrat. 
Parcela. Nekretnina. Gentrifikacija. Karijes 
koji je zahvatio zube grada, širi se teškog 


zadaha. Sretni su u braku. Grad, Crkva, 
Sveučilište. Živim za drugog, sam nisam 
živ. Grad u kojem nestaje različitost 
životnih oblika. Morbidnost. Smrt. Ekipa 
se zabavlja na Kapetanskom 1 . Zaobilazimo 
mjesta u kojima smo nelogični bez novca. 
Maleni autonomni prostori nam ublažavaju 
pritisak. Prekidamo tok vremena. 
Razgibavamo tijela. Osmjehom lice. 
Pokretom ples. Pokušavamo zauzeti prostor 
i vlastite živote. Politika i prostor. Mjesto 
zajedničkog okupljanja, mjesto zajedničkog 
otpora. Mjesto uvjetuje život. Život 
uvjetuje mjesto. Urbani prostor. Profit i 
društvena kontrola. Bijeda egzistencije. 
Poniženost tijela. Lojalan subjekt, dobar 
državljanin, marljiv radnik, strastven 
potrošač. Društveni kontekst uvjetuje i 
determinira moj život, društvo me oblikuje 
po vlastitim potrebama. Svaki aspekt, svaki 
segment. Ipak, ne želim vlastito ropstvo. 
Slika ima pozadinu. Zajednice ljudi koje 
vode živote autonomno, u slobodnom 
susretanju vlastitih potreba i želja. Tisuće 
bezdržavnih društava koja su održavana 
milenijima. Tisuće različitih točkica na 
planeti, otkriva tisuće situacija suživota 
bez dominacije i vlasti, bez države, bez 
sestre joj crkve i majke ekonomije. Bez 
dominacije. Oko sebe. Tenzije, otpor, 
borbe. Od radnika iz 19. stoljeća koji 
se bore protiv kapitalizma, vjerujući 
sebi umjesto ideologijama autoritarnih 
političkih partija do domorodaca koji 
se odupiru kolonizaciji, braneći svoje 
tradicionalne, horizontalne kulture. 
Postojala su i postoje mjesta u kojima 


ljudi uspijevaju održati 
dodir s vlastitim životima, s 
vlastitom okolinom. Ljudi koji 
znaju živjeti svoje živote i 
organizirati se bolje nego bilo 
koji ekspert, bilo kakva vlast. 
Lokalni antiautoritami projekti 
i življenja. Svaki novi početak 
koj i j e mij enj ao cij elo vrij eme. 
Za sebe. Svaka autonomnost 
koja je prekidala, zazirala 
od interesa tržišta, interesa 
vladajuće ideologije, interesa 
vladajućeg poretka. 

Zašto je moj život daleko 
od mojih želja. Kako da ga 
transformiram. Vidim riječi. 

Oči. Čujem u razgovorima. 
Osjećam prazninu. Umor i san. 
Tražiti suučesnika u vlastitim 
tenzijama zvuči romantično, 
gotovo nemoguće u kontekstu 
manje sredine. Tegobna i 
obeshrabljujuća slika statične 
monstruoznosti koja orkanskom 
burom paralizira svaki impuls života. 

Svaku težnju za determinirajućim životom. 
Bez kritike, bez otpora. To je Zadar. 
Političko, poslovno i crkveno. Sistematsko 
uništavanje grada. Bog. Domovina. 

Obitelj. Nebeska vizija civilizacije. Zemlja. 
Vlast griješne vrijednosti novca. Država. 
Negativne funkcije koje štete jednom 
a beneficiraju drugog. Ideja potčinjena 
fizičkim mjestima i fizičkim tijelima koji 
je realiziraju. Grad koji gradi zidove. Ljudi 
koji si crtaju okvire. 

Dijelovi mene oduzeti su i okupirani. 

Sto okupira tvoje vrijeme. Rad. Obitelj. 
Škola. Institucije. Banka. Uloga. Identitet. 
Nacija. Funkcija. Program. Podjela rada. 
Reprodukcija uloga i strukture društva. U 
moru beskraj valova. Kmetovi teških lica 
prate sliku i zvuk. Očaj pred zatvorenim 
vratima kaveza. Teorija se prelijeva s 
praksom. Iskra. Društvo stvara ništa. 

Fraza kojim opisujemo isprepleteni set 
aktivnosti i odnosa između pojedinaca 
koji imaju tendenciju da se reproduciraju 
u određenom kontekstu. Odbacivanje. 
Prekidanje. Potpirivanje imaginacije. 
Komunalna vatrica koja otapa smrznutu 
sliku grada. Tjelesna toplina. Susjedi 
koji nakon jake nevere pokušavaju 
izaći iz zatvorene katastrofe tržišne 
ekomonije i uništenog okoliša. Prijatelji 
koji pokušavaju uništiti zatvorenu kocku 
države, patrijarhata i ekonomije, bježeći od 
najamnog rada, bježeći od rigidnih rodnih 
uloga. Vlastiti snovi. Potrebe. Kolektivni 
trenuci. Želje. Moram ih odražavati u 
kreativnom stvaranju vlastitog života 
po vlastitim uvijetima. Širiti slobodu sa 
slobodom drugih. Slobodno se povezivati. 
Preuzimati odgovornost za sebe i vlastiti 
život. Preuzimati život u vlastite ruke. 
Direktno. 

Kjučne riječi. Životi su nam okupirani. 


1 Park Kapetanski nalazi se na poluotoku, a smješten je na bedemu iznad uvale Foša. Mjesto na kojem 
smo odrasli. Danas je Kapetanski napušteno košarkaško igralište, bez koševa i javne rasvjete koje čeka na 
svoju injekciju krupnog kapitala kako bi se, poput perivoja Kraljice Jelene i mnogih ostalih zelenih i javnih 
površina u gradu Zadru, pretvorilo u vrijedno građevinsko zemljište ili ugostiteljski objekt. Valja napomenuti 
da je Kapetanski pod upravom Sveučilišta u Zadru koje je već jednom pokušalo staviti čelična vrata na 
njegov ulaz, međutim, žitelji poluotoka su pod okriljem noći, ta ista vrata s bedema bacili u more. 

J. Daniels: Živjela revolucija, Što čitaš?, Zagreb, 2012. 


Živjela revolucija! 


Neke stripove poznajemo cijeli 
život, poput Tintina, koji već više od 
sedamdeset godina izlazi na različitim 
jezicima, objavljen je u nebrojenim 
izdanjima pa je tako doživio i svoje 
anarhističko izdanje. 

Tintin se vratio, ali ovaj put nije 
novinar i avanturist, već dečko iz 
kvarta, a vrijeme radnje je Britanija 
krajem osamdesetih godina dvadesetog 
stoljeća. Život je težak, pritisak šefova, 
vlasti, sindikata, poslovođa sve je jači, 
a moguće je preživjeti samo ako znaš 
uzvratiti udarac i boriti se za svoj život. 
Tintin ne voli raditi, uostalom, tko 
normalan to voli (pita se u stripu), ne 
voli da mu naređuju, rasiste ne podnosi, 
a kao i svi mladi, voli dobru zabavu i 
pokušava živjeti “punim plućima”... Uz¬ 
budljiva priča prepuna sukoba, krađa po 
dućanima, skvotiranja, bijesa i ljubavi, 
i iznad svega solidarnosti, čini ovo iz¬ 
danje Tintina drugačijim i zanimljivim, 
bez obzira uzimate li knjigu u ruke zbog 
revolucije ili stripa. 

Ovdje je, još jednom, riječ o stripu 


koji je doživio “izvrnutu” verziju svog 
mainstream izdanja pa nakon engleskog 
originala, te prijevoda na francuski i 
španjolski, “Živjela revolucija” izlazi 
kao prvo izdanje na hrvatskom jeziku, 
upravo u vrijeme kada engleska verzija 
izlazi u četvrtom proširenom izdanju. 
Likovi u stripu su “posuđeni” iz 
originalnog Tintina, no ovdje žive posve 
drugačije živote i bave se svakodnevnim 
problemima u kojima će se mnogi pre¬ 
poznati... Developeri uništavaju sirotin¬ 
jske kvartove da bi kasnije gradili skupe 
stanove i šoping centre, što svakako 
podsjeća na aktualnu situaciju kod 
nas i drugdje u svijetu, država i šefovi 
dogovaraju socijalne rezove, sindikati 
surađuju sa šefovima, a nezadovoljstvo 
se sve više preljeva na ulice. U situaciji 
koja neodoljivo podsjeća na svakodne- 
vicu koju živimo, Tintin uzvraća udarac 
kapitalizmu i pri tome ne bira sredstva! 
Knjigu možete kupiti, kako se to već 
kaže, u svim boljim knjižarama, di¬ 
rektno od izdavača u knjižari ili putem 
webshopa na http://www.stocitas. 
org/webshop 

ŽIVJELA 

REVOLUCIJA 


Nepoznat autor: Desert , samizdat, London (?), 2011 


Crimethlnc: Work , Crimethlnc, SAD, 2011 


Pustinj a 



Ovo je knjižica prvenstveno namjen- 
jena anarhistima sa stažem, ali zapravo 
jednako korisna i zanimljiva svima 
onima koji žele previdjeti i izbjeći 
ponavljanje uvijek istih stranputica. U 
moru imperativno entuzijastičnog štiva 
koje ne vidi dalje od globalne revolu¬ 
cije, Desert je pravo osvježenje. 

Kroz pregled povijesti revolucija i 
iskustvo aktivista autor argumentira da 
do globalne anarhističke revolucije neće 
doći, ali će uvijek biti i nicati oaze, što 
1 ne znači da se ne treba boriti, upravo su¬ 
protno - trebamo znati gdje stojimo, što i 
zašto konkretno radimo. Dok u virtualnoj stvarnosti s mnoštvom virtual¬ 
nih istomišljenika globalna revolucija samo što nije, na ulici stvari stoje 
potpuno drugačije, ljudima globalna revolucija nije ni na kraj pameti 
unatoč svoj bijedi koja ih izjeda, računica ne drži vodu. Kad anarhistima 
svete globalne revolucije nakon godina truda, akcija, propagande ovo 
postane jasno, često nastupi razočaranje i odustajanje od cijele priče. 
Teško se pomiriti s izgubljenim iluzijama, ali osim odustajanja postoje 
i drugačije strategije otpora. Umjesto tempiranog spašavanja cijelog 
svijeta, autor predlaže spašavanje kvarta, ulice, parka, šume... ili rad na 
aktualnim problemima naše okoline. 

Nakon vjetra u leđa veteranima aktivizma, knjiga se nastavlja u vrlo 
zabavnom i zanimljivom SF tonu, što one koji nisu ljubitelji žanra 
baš i neće oduševiti. Naime, autor pokušava predvidjeti mogućnosti 
za anarhističko djelovanje i oaze u budućnosti poharanoj klimatskim 
promjenama, pri tome referirajući se na ponavljane obrasce ljudskog 
ponašanja u povijesti u sličnim nepogodama. 

Iskreno, mene je to potpuno oborilo s nogu jer sam veliki ljubitelj žanra 
i poprilično je dobro znastveno potkrepljeno, iako krhko je znanje i 
znastvenici non-stop izbacuju nove kalkulacije i predviđanja... to na 
kraju krajeva nije ni bitno, treba biti spreman i misliti par koraka unapri¬ 
jed, a ovo je bome fino zakoračalo i malo boli glava. 


Rad 

Ovdje je riječ o dobro osmišljenoj 
kritici kapitalizma iz crimethlncovske 
perspektive koja je kroz vrijeme utvr¬ 
dila svoj prepoznatljiv romantični stil. 

Knjiga detektira zablude o mogućnostima 
slobodnog, sretnog, nekozumerskog i 
neizrabljivačkog života u kapitalizmu 
kroz prizmu rada kakvog poznajemo 
danas - dobrovoljnog robovlasničkog 
odnosa koji održava sistem. Uz bok 
kritici idu prijedlozi mogućih načina 
otpora tako da nas kritika ne ostavlja s 
pitanjem ,,a što sad s tim?“, već nam daje 
konkretne alternative za promišljanje i 
djelovanje. Među ključnim pitanjima na 
koja ćete naći odgovor su: Zašto nakon 
sve većeg napretka tehnologije moramo raditi sve više? Zašto je stari 
radnički pokret nemoćan kad treba zaustaviti nove napade na radnike? 
Može li kapitalizam preživjeti još jedno stoljeće krize? Kako ćemo se 
izvući iz ovog nereda? 

Za razliku od ,,Days of love, nights of war”, ovo je malo rigidnije struk¬ 
turirano, zna se gdje je glava, a gdje rep, a ima i više lijepih slikica, 
dovitljivih ilustracija i citata ne fali. Prepoznatljivi romantični stil je 
malo umjereniji, zamjenjen podrobnijom argumentacijom, ali i dalje 
sveprisutan. Šarolikost i predizajniranost će navesti i one najljenije da 
bar prolistaju knjigu i zamisle se nad nekom slikicom. 

Budući da su autori iz SAD -a, sadržaj i stil su osjetno prožeti njiho¬ 
vom kulturološkom pozadinom. Najzanimljiviji i najinspirativniji dio 
knjige čine osobni primjeri pojedinaca o njihovom svakodnevnom ot¬ 
poru kapitalizmu. Posljednjih par stranica posvećenih otporu su pomalo 
suvišne i naporne jer su prošireno ponavljanje onog stoje prethodno 
već vrlo očito i jasno elaborirano kroz kritku kapitalizma, ali kako se 
kaže: ponavlj anj e j e maj ka znanj a. 

Početkom listopada prijevod je objavio Burevesnik, tako daje knjigu 
pod imenom Rad moguće nabaviti i kod nas. 

Napad na jednu od najstarijih knjižara u Londonu 


Zapaljena knjižara Freedom Press 



U petak, prvog dana veljače, na knjižaru 
Freedom Press u Londonu, bačen je 
(vjerojatno) molotovljev koktel, što je 
izazvalo požar koji je uništio računalo 
i drugu opremu te velik broj knjiga i 
ostalog materijala. 

Trenutno ostaje nepoznato tko je i s kojom 
motivacijom izveo ovaj napad, no sama 
činjenica da paljenje knjiga smatra prigod¬ 
nom akcijom, govori dovoljno. Freedom 
Press je već u prošlosti bio meta sličnih 
napada. 

Nakon stoje Freedom Press izvjestio da 
veće štete na zgradi nema, te da nije bilo 


ozljeđenih, organizirana je 
zajednička akcija čišćenja 
na koju su pozvali sve koji 
žele pomoći. Akcija je bila 
izrazito uspješna, na stotine 
ljudi su došli iskazati svoju 
podršku i solidarnost pa je 
već u ponedjeljak, svega 
dva dana nakon napada, 
knjižara krenula s radom 
iako još uvijek u postupnom 
uređivanju. 

Ovaj napad je pokušao 
zatvoriti Freedom, međutim, 
imao je upravo suprotan 
učinak pa je pokrenuo val 
solidarnosti, tako da su mnogi distrib¬ 
uteri, izdavači, dućani s pločama i srodna 
mjesta ponudila svoju pomoć u obnavljanju 
knjižare i njenom ponovnom pokretanju. 
Freedom Press jedna je od najstarijih 
izdavačkih kuća u svijetu, a svakako je 
najstarija anarhistička knjižara, koja u 
istom prostoru djeluje još od 1886. godine. 
Neki od njenih osnivača su Charlotte Wil- 
son i Petar Kropotkin, a brojne generacije 
anarhista su koristile prostor, objavljivale 
knjige i druge publikacije kroz Freedom 
Press. Cijela zgrada predstavlja mjesto 
otpora duže od jednog stoljeća. 


U slobodnom društvu 
bi svi samo cugali j 
pusi I i travu! 


I> 

Ne bi, to 
je samo 
ono Što ti 
želiš raditi! 






što 




knjižara, antikvarijat^ 

-“H ...i puno više od toga! 


Imamo širok izbor novih i starih/antikvarnih knji¬ 
ga, domaća i strana izdanja: klasična i suvremena 
književnost, stripovi, antropologija, filozofija, 
feminizam, anarhizam, subkulture, suvremena 
umjetnost, uradi sam/a priručnici, permakultura, 

ljekovito bilje... 

Gundulićeva 11, Zagreb 

pon - pet 10:00 - 20:00 
subota 10:00 -14:00 


www.stocitas.org 


Ispod pločnika možete 
pronaći u: 

ZAGREB :: knjižara Što čitaš?, 
Gundulićeva 11 // književni klub Booksa, 
Martićeva 14d // knjižara Jesenski i Turk, 
Preradovićeva 5 // infoshop reciKlaonica, 
Heinzelova 66 // knjižara Planetopija, Ili¬ 
ca 72 // Superknjižara, Rooseveltov trg 4 
// net kulturni klub Mama, Preradovićeva 
18, // infoshop Pippilotta, Pierottijeva 11 
// ČAKOVEC :: knjižara VBZ, Kralja 
Tomislava 3 // KARLOVAC :: Domaći, 
Struga 1 // PULA :: knjižara Castropola, 
Zagrebačka 14 // MP Hacklab, Gajeva 
3 // RIJEKA :: infoshop Škatula, Delta 
5 // ZADAR :: Smart shop, Stomorica 
2 // Z.V.U.K./Infoshop Iskra, Rikarda 
Jeretova Katalinića 5 // ...i raznim javnim 
događanjima... Ukoliko ste u mogućnosti 
distribuirati Ispod pločnika, javite se 
i poslati ćemo vam željeni broj prim¬ 
jeraka... 


Vijesti i arhive 
tekstova 


U svakom broju objavljujemo listu 
anarhističkih glasila, grupa i projekata 
koji su aktivni, informativni, potiču 
samoobrazovanje... Vijesti i mnoge druge 
tekstove možete potražiti na nekim od 
ovih stranica, kao i daljnje linkove. 

325 

http://325.nostate.net 

Anarhistička biblioteka 

http://www.anarhisticka-biblioteka.net 

Anarchist Library 

http ://theanarchistlibrary. org 

Centar za anarhističke studije 

http ://www.anarhizam.hr 

Fenjer 

http ://fenj er. anarhij a. org/ 

Fire to the Prisons 

http ://firetotheprisons. angelfire. com 

From the Greek Streets 

http://www.occupiedlondon.org/blog/ 

Kontrapunkt 

http ://www.kontra-punkt. info/ 

Stimulator.tv 

http ://www. stimulator.tv/ 

Izdavačka kuća Što čitaš? 

http ://www. stocitas. org 

Zine Library 

http ://zinelibrary. info 


































